
CUVÎNT ÎNAINTE 


Mijloacele de informare în masă aduc cu regularitate 
„ştiri" despre starea ecologică a Planetei. Cititorului îi vor 
fi devenit desigur cunoscute fenomene ca „perforaţia" din 
pătura stratosferică de ozen de deasupra Antarcticii, de care 
se fac vinovate, după unele păreri, celebrele substanţe cloro- 
flmrocarbonate din spray-uri şi din agregatele frigiderelor ; 
sau cele 14 procente de păduri vătămate în ultimii cîţiva ani 
din totalul pădurilor Europei printre altele de ploi acide; 
sau creşterea alarmantă a cantităţii de bioxid de carbon din 
atmosferă ca urmare a activităţii industriale, despre care 
experţii afirmă că va provoca o creştere cu 1,5 pînă la 4,5 C C 
a temperaturii de echilibru a atmosferei atrăgînd după sine 
o creştere a nivelului oceanului planetar cu 20 pînă la 140 cm 
datorită topirii parţiale a calotelor de gheaţă polare . . . 

Cititorului nu-i sînt desigur străine cel puţin cîteva din 
marile avarii ale erei industriale în care trăim, cum a fost 
explozia de la uzina chimică din Seveso, Italia, din 1970; 
sau tragicul accident de la uzina chimică din Bhopal, India, 
din 1984, soldat cu peste două mii de victime în rîndurile 
populaţiei din vecinătatea uzinei; ca să nu mai vorbim de 
catastrofa nucleară de la Cernobîl, din primăvara anului 
1986, care, prin consecinţele ei la scară continentală, a stîrnit 
atîta îngrijorare şi a răsturnat atîtea concepţii în energetică, 
in politica mediului ambiant, în studiul comportamentului 
uman etc. 

Fără îndoială, astfel de informaţii sînt utile. Nu mai 
puţin utile sînt noutăţile tehnice: noi filtre, noi ameliorări 
aduse motoarelor cu ardere internă, noi optimizări ale tehno¬ 
logiilor în industria chimică etc., toate menite să preîntâmpin* 

degradarea, mediului înconjurător. La rînditl lor, se bucură 
de o relativ largă circulaţie şi sînt primite cu interes noutăţile 
medicale privitoare la efectele poluanţilor asupra organis¬ 
mului uman şi, eventual, la mijloacele lor de combatere. 

Se ştie însă destul de puţin că în studierea poluării atmo¬ 
sferice este serios implicată şi meteorologia. Din acest domeniu 
sosesc destul de rar ştiri în afara celor senzaţionale precum 
„gaura de ozon" sau „încălzirea atmosferei", amintite mai 
sus. Dar meteorologia nu se ocupă numai de fenomene excep¬ 
ţionale. Alături de alte discipline, ea este o prezenţă perma¬ 
nentă în activitatea cotidiană de combatere a poluării. Această 
broşură îşi propune să prezinte cititorului interesat de mediul 
ambiant cîteva aspecte ale acestei activităţi, poate mai puţin 
spectaculoase dar care de bună seamă mentă să fie cunoscute. 

INTRODUCERE. O TRECERE ÎN REVISTĂ 
A PROBLEMELOR 


Să presupunem că pentru construirea unei întreprinderi 
industriale, în legătură cu care se ştie că anumite emisii de 
substanţe poluante în atmosferă sînt inevitabile, a fost 
fixat un loc socotit avantajos din considerente economice. 
Rămîne de stabilit dacă locul este potrivit şi din punctul 
de vedere al poluării pe care întreprinderea o va produce 
în zonă. Desigur, ar fi absurd să se construiască mai întîi 
întreprinderea şi abia după aceea să se verifice, prin măsură¬ 
tori, dacă locul a fost sau nu bine ales. Din fericire, verifi¬ 
carea se poate face dinainte, prin calcul. Ţinînd cont că 
aerul este un fluid în mişcare, se recurge la legile mecanicii 
fluidelor pentru a se descrie felul cum este transportată şi 
cum difuzează masa poluantului, diluîndu-se pe măsură ce 
se îndepărtează de locul „evacuării". Ceea ce interesează — 
şi se poate estima, in final, cu o anumită precizie — este 
concentraţia de poluant în aer, exprimată în unităţi de masă 
de poluant în unitatea de volum de aer, de exemplu mili- 
grame de oxid de carbon pe metru cub de aer. Legile după 
care se deplasează şi difuzează poluantul în atmosferă sînt 
aceleaşi pe toată suprafaţa pămîntului. Ceea ce diferă de la 
un loc la altul şi face ca o zonă să fie uneori de preferat 
alteia sînt aşa-numitele condiţii de dispersie : un set de carac¬ 
teristici meteorologice ale locului, de care depinde inten¬ 
sitatea cu care poluantul se dispersează, în medie, în atmos¬ 
feră. Un loc deschis, bine ventilat, va fi evident de preferat 
unei depresiuni, unde aerul stagnează frecvent, avînd drept 
consecinţă o acumulare a poluantului. Ceea ce diferenţiază 
între ele cele două locuri din acest exemplu este aşadar 
viteza medie a vîntului — unul dintre numeroasele elemente 
meteorologice cunoscute sub denumirea de condiţii de disper¬ 
sie. Acestea. împreună cu o serie de procese atmosferice care 

acţionează asupra poluanţilor prezenţi in atmosferă,; cum 
ar fi de pildă antrenarea lor la sol de către precipitaţii, con¬ 
stituie obiect de studiu pentru ceea ce se cheamă meteoro¬ 
logia poluării. 

Dar un loc poate să fie mai potrivit sau mai puţin potri¬ 
vit pentru amplasarea unei întreprinderi industriale nu 
numai prin condiţiile de dispersie în atmosferă ci şi prin 
poluarea deja existentă, caracterizată printr-un fond de 
poluare al zonei. Dacă acesta este semnificativ, înseamnă 
că poluarea datorită unităţii industriale proiectate nu 
„porneşte de la zero" şi deci fondul de poluare trebuie să 
fie luat în considerare. Dacă nu este cunoscut din măsu¬ 
rători, el urmează să fie calculat la rîndul lui o dată cu con¬ 
centraţiile datorate noii întreprinderi. Pentru aceasta sînt 
necesare informaţii privitoare la natura, locul şi intensi¬ 
tatea emisiilor preexistente, care, împreună cu o serie de 
alte caracteristici ale surselor de poluare, sînt cunoscute 
sub numele de inventar al emisiilor. 

O dată cunoscute concentraţiile „anticipate" de po¬ 
luanţi, se pune întrebarea: cum le interpretăm? Cum 
decidem dacă ele sînt sau nu acceptabile ca mărime? Pen¬ 
tru a răspunde la această întrebare avem la îndemînă 
norme de calitate a aerului, care fixează concentraţii maxime 
admise pentru fiecare poluant al aerului. Desigur, această 
limitare nu se face arbitrar, ci interpretîndu-se efectele 
poluanţilor acrului, în urma unor observaţii şi experimente 
mai ales asupra sănătăţii omului. Nu sînt însă lipsite de in¬ 
teres nici alte efecte ale poluării: asupra plantelor, anima¬ 
lelor, materialelor, asupra unor caracteristici ale mediului 
ambiant însuşi ş.a.m.d. 

Urmează apoi în mod firesc întrebarea: dar dacă con¬ 
centraţiile obţinute prin calcul sînt mai mari decît cele maxi¬ 
me admise? în acest caz avem trei posibilităţi: fie să căutăm 
pentru amplasarea unităţii industriale un loc cu condiţii 
de dispersie superioare celor dintîi, fie să adoptăm soluţia 
unei diluări superioare a poluantului în atmosferă prin ridi¬ 
carea nivelului de emitere, fie în sfîrşit să recurgem la mij¬ 
loace de reţinere a poluantului la sursă, de exemplu prin 
captarea electrostatică a pulberilor. Cele trei posibilităţi 
de acţionare pot fi aşezate în orice ordine de priorităţi. 

De fapt, ar mai fi încă două soluţii pentru evitarea poluării 
excesive: ameliorarea tehnologiei — care poate fi o soluţie 
imediată sau de perspectivă — şi, ca o soluţie extremă, 
atunci cînd se apreciază că poluarea atmosferei ar putea 
avea consecinţe inacceptabile asupra stării de sănătate a 
populaţiei, renunţarea la construirea unităţii industrialei 
Am ajuns în sfîrşit la momentul în care instalaţiile 
întreprinderii industriale au fost puse în funcţiune după ce 
in prealabil calculele arătaseră un nivel al poluării situat sub 
normele de calitate a aerului. Ne putem acum întreba dacă 
nivelul poluării produse de întreprindere se va situa şi 
în realitate sub limitele admise. întrebarea nu este lipsită 
de'sens, din două motive. în primul rînd, procesele atmos¬ 
ferice prin care poluantul este transportat şi dispersat din 
momentul cînd pătrunde în curentul de aer conţin, prin 
însăşi natura lor, un considerabil element întîmplător, proba¬ 
bilist. Acest lucru se răsfrînge asupra estimărilor, în care 
intervin parametri ai unor asemenea procese. De aici, o 
anumită imprecizie în sens probabilist. (Vom mai reveni 
asupra acestui subiect.) în al doilea rînd, parametrii funcţio¬ 
nali ai instalaţiilor industriale pot să se modifice în cursul 
exploatării. Să mai amintim că nu sînt excluse nici avariile. 
De aici rezultă că se impune supravegherea nivelului de po¬ 
luare. Fără a pune în discuţie locul ei, ca importanţă, pe 
scara ierarhiilor activităţilor ce concură la menţinerea cali¬ 
tăţii aerului sub limite acceptabile, se poate spune că, excep- 
tînd, poate, eforturile îndreptate către elaborarea tehno¬ 
logiilor cît mai puţin poluante, supravegherea poluării 
absoarbe cel mai mare volum de fonduri şi de forţă umană. 
De ea sînt legate, printre altele, numeroase mijloace instru¬ 
mentale: dispozitive de recoltare a probelor de aer, aparatură 
de analiză chimică, aparatură pentru măsurare de la dis¬ 
tanţă, tehnică de calcul pentru prelucrarea datelor etc. 
S-a constatat că nu este suficient să se urmărească nivelul 
poluării în imediata vecinătate a surselor industriale. Aces¬ 
tea îşi pot face simţită prezenţa la distanţe considerabile, 
pe întinderea a ceea ce se cheamă „bazine aeriene", la scara 
unei ţări sau a unui grup de ţări, sau chiar la scara între¬ 
gului glob. 



Reţelele de supraveghere a poluării atmosferei diferă consi¬ 
derabil de la o scară la alta prin desimea punctelor de măsu¬ 
rare, prin programul de funcţionare a acestora, ca şi prin 
numeroase alte caracteristici. Este uşor de înţeles că la scară 
planetară, de pildă, punctele de măsurare nu trebuie să fie 
apropiate de surse de poluare, ci dimpotrivă, să fie cit mai 
depărtate, pentru a se putea reconstitui, pe baza unor date 
nedistorsionate de influenţe locale, o imagine cit mai fidelă 
a stării de poluare a atmosferei luate în ansamblu. 

Acesta a fost „scenariul-cadru" imaginat: un traseu 
cu numeroase ramificaţii, reflectind interdisciplinaritatea 
atît de caracteristică noii ştiinţe a poluării atmosferei. Să 
parcurgem de la început acest traseu, pe care acum îl cu¬ 
noaştem in linii mari, poposind, pentru o examinare mai 
atentă, în cîteva din principalele sale puncte. 



DE LA EMISIE LA CONCENTRAŢIE ÎN AER, 
PRIN CALCUL 

MODELAREA DISPERSIEI POLUANŢILOR 


EMISIA INSTANTANEE. „NORUL" POLUANT 


Să presupunem că la o înălţime oarecare de la sol, în 
atmosfera liberă are loc o emisie cunoscută de poluant de 
foarte scurtă durată, practic instantanee. De pe urma acestei 
emisii va rezulta un „nor" de formă aproape sferică, în inter- 
riorul căruia concentraţia descreşte dinspre centru către 
periferie. Ce se va întîmpla cu norul? în primul rînd, el va 
fi deplasat de vint, fără ca propriu-zis prin aceasta să sufere 
vreo modificare de dimensiune sau de formă. în al doilea 
rind — ceea ce este mai important — masa substanţei ce 
alcătuieşte norul va difuza către exterior, astfel că, pe măsură 
ce se va îndepărta de locul emisiei, norul va fi tot mai volu¬ 
minos şi mai puţin dens. în interiorul lui, în cursul deplasării, 
masa poluantului, neuniform distribuită, după cum am 
mai spus, se caracterizează printr-o variaţie tot mai puţin 
abruptă a concentraţiei de la centru către „suprafaţa" 
sferei: de-a lungul oricăruia dintre diametrele sferei, de 
exemplu de-a lungul diametrului perpendicular pe direcţia 
de deplasare, concentraţia C va avea, în funcţie de distanţa r 
măsurată de la centrul sferei, variaţia din fig. 1; în figură 
sînt reprezentate trei „instantanee", a, b şi c, la trei mo¬ 
mente diferite, ale aceluiaşi nor aflat în mişcare. Curba din 
figură, care redă variaţia spaţială a concentraţiei în nor 
este bine cunoscutul „clopot Gauss" *, potrivit să descrie 
un număr de fenomene fizice (şi nu numai!), cum ar fi propa- 


* Clopot Gauss: o funcţie de forma f(x) = A exp {— Bx-), A şi B 
fiind două. constante oarecare; „exp“ desemnează operaţia de ridicare 
a constantei e (baza logaritmilor neperieni sau naturali, egală aproximativ 
cu 2,718) la puterea dintre paranteze. 

garea căldurii într-o bara încălzită la mijloc. „Clopotul 
Gauss" se păstrează de-a lungul întregii traiectorii a noru¬ 
lui, chiar dacă forma sa se modifică, aplatizîndu-se. O aceeaşi 
formulă matematică, de forma celei din nota de subsol 
de la pag. 13, este aplicabilă la diferite momente. Ceea ce 
variază în timp este un parametru dependent de difuzi- 
bilitatea atmosferei, pe care îl vom numi -parametru de dis¬ 
persie, notat în general cu a: ni-1 putem imagina ca o funcţie 
de timp, crescătoare, de parametrul B din formula amin¬ 
tită, care defineşte tocmai „îngustimea" clopotului. 



Fig. 1. Difuzia „norului" poluant rezultat dintr-o emisie instantanee, 
în trei momente diferite, a, b şi c, este prezentată alături forma 
curbei după care variază concentraţia C a poluantului în funcţie 
de distanţa r de la centrul „norului". 


în realitate lucrurile sînt mai complicate. Difuzia „im¬ 
purităţilor" care alcătuiesc norul nu este o simplă difuzie 
moleculară, în care moleculele (sau particulele) „străine" 
se împrăştie datorită mişcării browniene, cum s-ar întîmpla 
într-o atmosferă „artificială", staţionară şi omogenă ca masă 


14 




şi temperatură (de exemplu, într-o incinta). La fel ca în 
orice fluid în mişcare, peste o anumită viteză în aerul atmosfe¬ 
ric apare turbulenţa. Difuzia turbulentă se produce pînă 
la de citeva mii de ori mai rapid decît cea moleculară. Expli¬ 
caţia este simplă: ceea ce se împrăştie în cazul al doilea sînt 
moleculele impurităţii (care, în ciuda vitezei de mişcare 
foarte mari, migrează totuşi, în medie, lent din zona mai 
densă unde poluantul este „injectat" către zona mai rare¬ 
fiată, datorită numeroaselor ciocniri moleculare), în timp ce 
în cazul difuziei turbulente agentul transportor este turbio¬ 
nul ; se poate spune că acest mod de împrâştiere, prin tur- 
bioane, este, datorită puterii lor considerabile de penetrare, 
mult mai „eficace". 

Turbioanele, ale căror dimensiuni sînt foarte variate, de la 
cîţiva milimetri pînă la cîţiva kilometri, apar ca urmare, 
printre altele, a numeroaselor neomogenităţi din atmosfera 
reală. în primul rînd, de-a lungul unei coloane verticale, 
după cum se ştie, densitatea aerului descreşte cu înălţimea 
datorită propriei sale greutăţi; atmosfera nu este deci omo¬ 
genă ca densitate. De o importanţă deosebită pentru pro¬ 
cesele de împrâştiere a poluanţilor este apoi variaţia cu 
înălţimea a temperaturii aerului; într-o atmosferă „stan¬ 
dard" aerul se răceşte cu circa 1°C la fiecare sută de metri. 
Deşi aceste două caracteristici — densitatea şi temperatrr.. 
aerului — nu indică propriu-zis existenţa unor straturi ale 
atmosferei, totuşi anumite fenomene ce prezintă aici interes 
pot fi mai uşor explicate ca şi cum acestea ar exista în mod 
distinct; de aceea se vorbeşte de o stratificare a atmosferei 
în primele cîteva sute de metri. La neomogenităţile „pe 
verticală" amintite se adaugă neomogenităţile „pe orizon¬ 
tală" ale solului: porţiuni care sub acţiunea radiaţiei solare 
se încălzesc diferit datorită naturii lor diferite (suprafeţe de 
apă, soluri diferite, specii de vegetaţie etc.), deci neomo¬ 
genităţi termice, ca şi — la fel de important — neomo¬ 
genităţi fizice, constituite de obstacole felurite, atît naturale 
cît şi construite. Toate aceste neomogenităţi creează şi în¬ 
treţin turbulenţa: în aerul aflat în mişcare pătrund, ridi- 
cîndu-se de la sol, datorită obstacolelor fizice şi neomogeni- 
tăţilor termice, „particule de aer" (volume relativ distincte, 
care îşi păstrează un timp identitatea), provocînd o stare de 
agitaţie haotică şi favorizînd omogenizarea a tot ce există 

in interiorul masei de aer (căldură, vapori de apă, impuri¬ 
tăţi). Un schimb de astfel de „particule ' are loc şi între 
diferitele straturi ale aerului în mişcare caracterizate prin 
viteze orizontale diferite (în general cu atit mai mari cu cit 
se află situate mai sus faţă de sol). 

în difuzia moleculară, dacă mediul de difuzie, agentul ce 
difuzează şi temperatura agentului şi a mediului sînt date, 
o anumită cantitate de agent se împrăştie totdeauna cu 
aceeaşi viteză. în difuzia turbulentă lucrurile stau altfel: 
păstrîndu-se neschimbate datele de mai sus, viteza de îm- 
prăştiere nu va fi totdeauna aceeaşi, ci va depinde de intensi¬ 
tatea turbulenţei. 

Este aici cazul să ne întoarcem la fig. 1 şi să consemnăm 
un fapt însemnat: deşi difuzia moleculară (pe baza căreia 
am schiţat — simplificînd lucrurile — fenomenul de împrăş- 
tiere a poluantului) se deosebeşte fundamental de difuzia 
turbulentă, care predomină de fapt in atmosfera reală, 
totuşi dispersarea impurităţilor se petrece în mod aparent 
la fel în cele două cazuri. Cu alte cuvinte, putem admite 
in continuare că acelaşi „clopot Gauss" i se potriveşte varia¬ 
ţiei concentraţiei în norul poluant dar cu alt parametru 
de dispersie şi anume cu un parametru dependent de in¬ 
tensitatea turbulenţei. Putem adăuga aici că atmosfera 
nu este izotropă din punctul de vedere al turbulenţei: mi¬ 
grarea masei agentului poluant are loc cu viteze diferite 
pe diferite direcţii. Un singur parametru de dispersie nu 
este suficient pentru a caracteriza complet felul cum variază 
concentraţia în funcţie de distanţa măsurată de la centrul 
norului. De aceea se folosesc trei parametri de dispersie care 
caracterizează intensitatea turbulenţei pe trei direcţii per¬ 
pendiculare intre ele: pe direcţia de deplasare a norului 
a x , lateral perpendicular pe direcţia de deplasare a y , şi pe 
verticală c.. 

Aşadar, ceea ce rămîne de stabilit pentru a putea calcula 
concentraţia in diferite puncte de-a lungul traiectoriei noru¬ 
lui sînt valorile numerice ale parametrilor de dispersie. 
Calea cea mai directă de a le obţine sînt măsurătorile. 

Ce anume măsurăm? Să observăm că starea de turbu¬ 
lenţă se manifestă prin variabilitatea direcţiei şi a vitezei 
vîntului. Vom măsura deci tocmai aceste mărimi, cu aparate 
— în general cu totul diferite de cele utilizate în meteoro- 

deci care. printr-un contact cit mai seurt al senzorului cu 
mediul de măsurat (atmosfera), să redea pe cit posibil în¬ 
treaga gamă a fluctuaţiilor, de la cele foarte rapide, pro¬ 
vocate de micile turbioane, pină la cele lente, provocate 
de turbioanele de mai mare dimensiune. Trebuie adăugat 
că datele ca atare astfel obţinute încă nu reprezintă ceea ce 
mai sus am numit intensitatea turbulenţei. Pentru a carac¬ 
teriza numeric această mărime, semnalele furnizate de apa¬ 
rate trebuie prelucrate. Această prelucrare, pe care o reali¬ 
zează în mod automat însuşi aparatul de măsură, constă 
de pildă în calcularea deviaţiei standard (v. nota de la 
pag. 55) a valorilor „instantanee" ale direcţiilor vîntului 
înregistrate într-un interval de timp dat, sau a deviaţiilor 
standard ale valorilor vitezei vintului. Deviaţiile standard 
astfel determinate pot fi acceptate drept măsuri ale intensi¬ 
tăţii turbulenţei. Figura 2 reprezintă o aşa-numită bi-giruetă— 
un aparat al cărui senzor este o tijă cu aripioare la un capăt 
şi cu elice la celălalt. Tija se poate mişca atît în plan orizon¬ 
tal. măsurînd direcţia „clasică" a vîntului (faţă de nord), 
logia de rutină — care să fie cît mai puţin ..integratoare". 

şi cit in plan vertical, măsurînd „înclinarea" curenţilor de 
aer (faţă de orizontală, cu plus sau cu minus); elicea consti¬ 
tuie, evident, senzorul pentru viteza vintului. Masa foarte 
mică a întregului senzor şi timpul de rezoluţie de asemenea 
foarte redus permit obţinerea unor semnale aproape instan¬ 
tanee. Prelucrate aşa cum s-a arătat mai sus, ele furnizează 
informaţii asupra intensităţii turbulenţei. 

Cit despre legătura dintre intensitatea turbulenţei (astfel 
definită) şi parametrii de dispersie — care redau distribuţia 
în spaţiu a masei agentului poluant —, un mod de a o găsi 
este acela de a recurge la experienţă. Se măsoară concen¬ 
traţia într-un număr de puncte cit mai mare, pe de o parte, 
iar pe de altă parte se măsoară intensitatea turbulenţei. 
Se caută apoi o corelaţie între cele două şiruri de valori 
obţinute, ajungîndu-se în final la relaţii empirice între intensi¬ 
tatea turbulenţei şi parametrii de dispersie ai norului polu¬ 
ant. Este uşor de imaginat că, datorită anvergurii lor deose¬ 
bite, .asemenea investigaţii nu sînt la îndemîna oricărui 
experimentator. Sînt necesare o tehnică instrumentală de 
mare fineţe (într-o cantitate considerabilă) şi un număr 
impresionant de determinări. Nu-i de mirare deci că pînâ 
astăzi nu s-au întreprins în lume decît cîteva astfel de experi¬ 
mente (ca de pildă experimentele „Project Prairie Grass" — 
1957, „Tennessee Valev Authority" — 1964, „Brookhaven 
National Laboratory", toate în S.U.A., şi mai recent ex¬ 
perimentele de la Centrul de Cercetări Nucleare de la Karlsruhe 
— 1983— 19S5), stabilindu-se, în cîteva condiţii acceptate 
drept tipice, relaţii între parametrii de dispersie şi intensi¬ 
tatea turbulenţei. Desigur, rămîne deschisă problema apli¬ 
cabilităţii generale a relaţiilor astfel stabilite. Se acceptă 
însă — şi datele par s-o confirme — că ele sînt valabile în 
condiţii suficient de largi pentru a fi utile oricărui experi¬ 
mentator cu spirit de discernămînt. 

Ar mai rămîne însă problema măsurătorilor de intensi¬ 
tate a turbulenţei, care nu este nici ea simplă. Să nu uităm 
că nu este vorba numai de o aparatură relativ sofisticată 
şi care pe deasupra trebuie mereu deplasată, în funcţie de 
necesităţi, dintr-un loc într-altul şi utilizată în condiţii de 
expediţie. Impedimentul principal este reprezentativitatea 
datelor obţinute în teren, deoarece în cele mai multe cazuri 
ceea ce interesează nu este dispersia poluantului într-un in- 

terval de timp dat, respectiv în cursul campaniei de măsurări, 
ci dispersia în condiţii tipice zonei de interes. Expediţia ar 
urma deci să se întindă pe o perioadă de timp atît de lungă 
îneît prea puţini şi-ar putea-o îngădui atunci cînd o problemă 
concretă (în general, urgentă) se cere rezolvată. Asupra 
acestui aspect vom reveni. 


INTENSITATEA TURBULENŢEI ŞI 

STABILITATEA ATMOSFERICĂ 

Iată deci dificultăţi legate de aparatură şi în aceeaşi 
măsură dificultăţi legate de timp. Ideal ar fi, şi, după cum 
vom vedea, aceasta este şi soluţia optimă, ca pentru caracteri¬ 
zarea intensităţii turbulenţei să se găsească mijloace de a 
folosi şirurile lungi de date furnizate de reţeaua meteoro¬ 
logică. S-a înlocuit deci, pentru scopuri pratice, definiţia 
de mai sus a intensităţii turbulenţei cu o clasificare, prin 
care se introduc clase de stabilitate (sau de stratificare) atmo¬ 
sferică *. Succesiunea claselor ţine locul variaţiei unui 
indicator al intensităţii turbulenţei cum ar fi deviaţia stan¬ 
dard a direcţiei vîntului în plan orizontal. Variaţia celei de-a 
doua mărimi este continuă, în timp ce „clasificarea" se 
caracterizează, evident, prin discontinuitate. Corespondenţa 
dintre clase şi definiţia anterioară a intensităţii turbulenţei — 
căci, se înţelege, trebuie să existe o asemenea corespon¬ 
denţă — se bazează pe faptul că turbulenţa este cu atît mai 
intensă cu cît atmosfera este mai instabilă. Ce se înţelege 
prin instabilitate atmosferică? Pentru a răspunde la această 
întrebare, să privim figura 3, unde este reprezentată printr-o 

* în cazurile relativ simple, în care valabilitatea in locul studiat 
a datelor meteorologice disponibile nu este pusă la îndoială; în caz contrar, 
sau atunci cînd se cer evaluări cu un grad mai mare de complexitate, 
măsurarea directă a intensităţii turbulenţei rămîne dacă nu indispensa¬ 
bilă, în orice caz de dorit. 

Fig. 3. Gradient termic, al stratului de aer y — linia continui 
(a — gradient supraadiabatic; b — gradient subadiabatic), şi gradient 
adiabatic y„ — linia întreruptă. Deplasarea pe verticală a unei 
„particule de aer". 


linie continuă scăderea cu înălţimea a temperaturii aerului 
alături de gradientul * adiabatic ** al aerului y a (linia 
întreruptă). Acesta din urmă reprezintă scăderea cu înăl¬ 
ţimea a temperaturii unei „particule de aer" (v. mai sus) 
în mişcare ascensională: se admite — şi aceasta corespunde 
în bună parte realităţii — că o particulă de aer aflată în 
mişcare ascensională suferă o destindere adiabatică (pentru că, 
între anumite limite, „nu are timpul" necesar să schimbe 
căldură cu aerul ambiant) şi în consecinţă, conform legii 
gazelor ideale***, se răceşte. (Se admite totodată că volu¬ 
mul particulei nu variază semnificativ.) Să subliniem încă 


* Gradient: mărime definită prin variaţia pe o direcţie dată a unei 
mărimi scalare. In cazul de faţă, dacă T este temperatura aerului şi c 
p axă verticală orientată în sus, gradientul vertical al temperaturii, y, 
poate fi definit alegîndu-se două niveluri z 2 şi z 2 , cu temperaturile 7 1 [ 
şi T 2 corespunzătoare. Conform definiţiei, y = — (T 2 — TJ/fa—îj) = 

= — AT/Az pentru A z suficient de mic; semnul minus a fost adăugat 
pentru ca y să nu fie negativ (ţinîndu-se seama că de regulă T., < T t ) . 

** Adiabatic: fără schimb de căldură cu mediul exterior sistemului 
dat; expresia „gradient adiabatic" face parte evident din jargonul specia¬ 
liştilor; corect ar fi: „gradient al adiabaticităţii". 

*** Legea (sau ecuaţia de stare a) gazelor ideale (pentru un kilomol): 
pV — RT, unde p este presiunea gazului, V — volumul pe care îl ocupi, 
T — temperatura gazului, iar R — constanta universală a gazelor. 


20 










o dată ca scăderea cu înălţimea a temperaturii aerului — sau 
gradientuî termic vertical al atmosferei, sau. încă, profilul 
vertical al temperaturii aerului —, caracterizează stratul 
de aer dat şi poate să ia diferite valori, pe cînd gradientuî 
adiabatic este o constantă egală cu circa 1 C C/100 m. 

Să ne fixăm atenţia asupra a două niveluri oarecare 
şi z 2 . în fig. 3 a gradientuî termic vertical al atmosferei 
sau, mai precis, al stratului dat, este supraadiabatic. Să pre¬ 
supunem că o particulă oarecare de aer aflată la nivelul z x 
are o temperatură T 1 , aceeaşi cu temperatura aerului am¬ 
biant caracteristică nivelului z v Să mai presupunem că 
dintr-o cauză oarecare, de pildă ca urmare a trecerii aerului, 
in curgerea sa orizontală, peste un mic obstacol, i se im¬ 
primă particulei un impuls mecanic vertical orientat în sus. 
Astfel, urcînd, ea se va răci adiabatic urinind linia între¬ 
ruptă, y«. pornind din punctul marcat cu săgeată, pînă 
atinge temperatura T' 2 , mai mare decît T 2 . Aşadar particula 
va fi mai caldă decît aerul de la nivelul z 2 , deci mai puţin 
densă şi, conform principiului lui Arhimede, va avea ten¬ 
dinţa să-şi continue mişcarea ascensională. Vom spune că, 
in stratul considerat, atmosfera este instabilă. Dimpotrivă, 
intr-o atmosferă caracterizată prin gradient subadiabatic 
(fig. 2>b), temperatura T 2 la care ajunge particula de aer 
la nivelul z 2 , urmînd linia întreruptă a gradientului adia¬ 
batic, va fi inferioară temperaturii T 2 a aerului de la acel 
nivel; ea va deveni deci o particulă mai rece decît aerul 
ambiant, adică mai grea, şi drept urmare va avea tendinţa 
să se întoarcă la nivelul de la care a plecat. Vom spune că 
in acest caz atmosfera este stabilă în stratul considerat 
Se întîmplă — şi încă destul de frecvent — ca linia gradi¬ 
entului v să fie înclinată spre dreapta; în acest caz tempera¬ 
tura aerului creşte cu înălţimea, situaţie pe care o numim 
inversiune termică. O atmosferă caracterizată prin inversi¬ 
une termică este o atmosferă foarte stabilă. Dacă linia gra¬ 
dientului termic vertical y se suprapune peste linia gra¬ 
dientului adiabatic y„, atunci o particulă de aer supusă 
unui impuls mecanic întimplător se va afla mereu la o tem¬ 
peratură egală cu temperatura aerului de la nivelul la care ea 
ajunge şi va avea tendinţa să rămină la acel nivel. Vom numi 
neutră o astfel de atmosferă. 

: Din discuţia de mai sus s-au şi conturat trei clase (cate¬ 
gorii) principale de stabilitate atmosferică: instabil, neutru 
şi stabil, corespunzînd respectiv unei turbulenţe intense, 
moderate şi slabe. 

Pentru scopuri practice a fost creată de către Pasquill în 
1961, şi a căpătat o largă răspîndire (aplicîndu-i-se ulterior 
unele corecţii) o clasificare a stabilităţii atmosferice in şase 
categorii, marcate cu litere de la A la F, avînd următoarele 
semnificaţii: A — foarte instabil, B — instabil, C — mo¬ 
derat instabil, D — neutru, E — moderat stabil, şi F — stabil ; 
ultimele două corespund situaţiilor de inversiune termică. 
Schema lui Pasquill de clasificare a stabilităţii atmosferice 
este prezentată în tabelul 1. 


Tabelul l. Schema Pasquill de clasificare a stabilităţii atmosferice 


' Viteza 
vîntului 
la sol 
(10 m) 

m/s 


Ziua 

1 

| 

Noaptea 


Radiaţie solară 

Puternică Moderată 

Slabă 

Cer total 
acoperit (strat 
subţire) sau 
nebulozitate 
peste 4/8* 

Nebulo¬ 
zitate 
sub 3/8 

<2 

A 

A-B 

B 

— 

— 

2-3 

A-B 

B 

C 

E 

F 

3-5 

B 

B-C 

c 

D 

E 

5-6 

C 

C-D 

D 

D 

D 

>6 

C 

D 

D 

D 

D 


* Nebulozitatea norilor inferiori 

Se consideră categorie neutră, D, în condiţii de cer total acoperit, 
ziua sau noaptea. 

Astfel de pildă, în condiţii de radiaţie solară redusă, pentru 
o viteză a vîntului de 3 pînă la 5 m/s, stabilitatea atmos¬ 
ferică este, conform schemei, de tip C; în timpul nopţii, 
în condiţii de nebulozitate sub 3 optimi, pentru o viteză 
a vîntului de 2 pînă la 3 m/s, stabilitatea atmosferică va fi 
de tip F, adică inversiune termică pronunţată. Este un 
fenomen într-adevăr foarte frecvent noaptea. 

Există încă alte cîteva scheme de clasificare a stabili¬ 
tăţii atmosferice, care, în aplicare, oferă, cum se întîmplă 
de obicei, avantaje şi dezavantaje; dar în general rezultatele 
nu diferă între ele semnificativ. 

Discuţia despre stabilitatea atmosferică a ocupat un 
spaţiu cam mare, însă nu fără motive întemeiate. Această 
mărime este esenţială în difuzia poluanţilor, atît în eva¬ 
luările numerice propriu-zise, cît şi în numeroasele metode 
practice care au la bază fenomenul difuziei, ba chiar şi în 
consideraţii pur calitative. 

Mai rămîne să adăugăm că dependenţa dintre parametrii 
de dispersie a şi categoriile de stabilitate este de tipul a = 
= Ax , unde x este distanţa dintre sursa de poluare şi 
punctul unde se estimează concentraţia (pe care în cele ce 
urmează îl vom numi receptor, chiar dacă nu este vorba de 
un receptor în sensul uzual al cuvântului), iar mărimile A 
şi B iau diferite valori numerice în funcţie de clasa de sta¬ 
bilitate. 


DIN NOU DESPRE DIFUZIA POLUANŢILOR 


O măsură discontinuă pentru stabilitatea atmosferică — 
respectiv pentru intensitatea turbulenţei — implică evident 
şi o discontinuitate în procedeul de evaluare numerică a 
concentraţiilor. în mod uzual aşa se şi procedează: dacă se 
doreşte să se anticipeze concentraţia unui poluant dat ca 
urmare a unei emisii în atmosferă, se estimează cîte o va¬ 
loare a concentraţiei pentru fiecare categorie de stabilitate 
atmosferică. 

Iată formula concentraţiei, C(x, y, z, t), în receptorul de 
coordonate x, y şi z într-un sistem fix de coordonate, cu 
axa Ox orientată pe direcţia vântului şi axa Oz orientată 
vertical, în cazul unei emisii instantanee: 


C(x,y,z,t) = 


(2n) 312 OzayO; 


1 f x — ut VI \ ( v VI 

exp l - T( 7 , )J exp 


X H [ - Tpir-)’] +exp 


1 1 

r z - h V 

2 1 

< v* 1 


în care Q este cantitatea de poluant emisă instantaneu, 
exprimată de pildă în grame; o v şi a z sînt parametrii de 

dispersie in lungul celor trei axe de coordonate: u este 
viteza vîntuiui în m/s; sursa este plasată in punctul de coor¬ 
donate (0, 0 H), deci cu „piciorul" în originea sistemului. 

Centrul norului se deplasează, în medie, de-a lungul 
unei drepte paralele cu axa Ox, la înălţimea H de aceasta 
cu viteza u a vîntuiui. Remarcăm că în această reprezentare, 
nu există o margine distinctă a norului; formal, el cuprinde 
întregul spaţiu. Totuşi, cel ce va calcula funcţia exponen¬ 
ţială din formulă va constata că ea (şi o dată cu ea, concen¬ 
traţia) scade rapid pe măsură ce ne îndepărtăm de centrul 
norului (ale cărui coordonate sînt x = ut, y — 0 şi z = H). 
Lipsa unei margini nete nu deranjează în aplicaţii practice, 
dar dacă se doreşte tottişi neapărat o margine, aceasta poate 
fi fixată convenţional, de exemplu acolo unde concentraţia 
scade la o zecime din concentraţia în centru. 0 astfel de con¬ 
venţie a şi fost în general acceptată. 

DE LA EMISIA INSTANTANEE LA EMISIA CONTINUĂ 

Dacă pînă aici am dat prioritate emisiei instantanee, 
nu este pentru că am întîlni-o foarte des în viaţa de fiecare 
zi. Dimpotrivă, în industrie predomină emisiile de lungă 
durată, de ordinul orelor, al zilelor sau chiar al săptămâni¬ 
lor. Chiar şi o arteră rutieră — deşi cele ce generează polu¬ 
are în acest caz sînt automobilele, adică surse distincte aflate 
în mişcare — poate fi privită ca o sursă (bineînţeles liniară'; 
care emite continuu atit timp ci t traficul are o anumită fluenţă, 
adică un număr oarecare de ore. La fel, un oraş poate fi 
considerat — îndeosebi iama, cind funcţionează încălzi¬ 
rea locuinţelor — o sursă (de suprafaţă) cu emisie continuă. 

Cazul tipic însă, şi totodată, într-un fel, fundamental, 
căci din el derivă prin compunere, fără complicaţii princi¬ 
piale deosebite, celelalte tipuri de surse (liniară, de supra¬ 
faţă etc.), este cel al sursei punctiforme. Un modei de sursă 
punctiformă cu emisie continuă (prescurtat: sursă continuă) 
este coşul industrial, şi la el ne vom referi cu precădere în 
cele ce urmează atunci cînd vom vorbi de sursă continuă. 


2 4 

Eig. -1. Emisia continuă: o succesiune de eniisi: 
instantanee. Pana ca rezultat al compunerii 
succesiunii de ,,puf'-uri. 


Emisia continuă poate fi considerata o succesiune de 
emisii instantanee, fiecare generind un puf *, ca in fig. 4. 
Pufurile se deplasează pe o traiectorie mai mult sau mai 
puţin şerpuită datorită fluctuaţiilor direcţiei vîntului şi 
se combină aditiv. Ceea ce rezultă este o pană, obişnuita 
pană de „fum", atît de răspîndită în societatea industrială 
de astăzi. 

Fiind vorba de o simplă sumare a pufurilor, formula 
concentraţiei datorate sursei continue nu diferă fundamen¬ 
tal de cea dată în paragraful anterior pentru sursa instan¬ 
tanee. Iată formula concentraţiei in aer, la nivelul solului 
(z = 0), datorate unei surse continue situate la înălţimea 
H**: 


C(x,y,0) 



Prin concentraţie „la nivelul solului" înţelegem concentraţia 
poluantului la nivelul inhalării acestuia de către om, dea 

* Am folosit pînâ aici expresia „nor poluant ". Poate că nu este denu¬ 
mirea cea mai potrivită, printre altele deoarece cuvîntul nor sugerează 
o formă vizibilă, pe cînd în realitate agentul poluant este de foarte multe 
ori invizibil. Să împrumutăm deci din limba engleză, termenul puf, deşt 
nu vom mai avea multe ocazii să-l folosim. 

** Această formulă, la fel ca şi cea anterioară, pentru emisia instan¬ 
tanee, este prezentată aici numai pentru ilustrare; utilizarea ei în apli¬ 
caţii necesită precauţii speciale. 

la z egal cu aprox. 1,5 m. Dacă în formulă s-a considerat 
2 = 0, aceasta s-a făcut numai pentru a evita complicarea 
mutila a formulei, avînd în vedere că între C la z = 1,5 m 
şi C la 2 = 0 m nu există o diferenţă semnificativă. Obser¬ 
văm că timpul t nu mai intervine deoarece se admite că 
emisia şi difuzia agentului poluant sînt staţionare. Pe lingă 
aceasta, nu intervine nici parametrul de dispersie a x ţi- 
nîndu-se cont de observaţia că difuzia pe direcţia de depla¬ 
sare Ox este neglijabilă faţă de fenomenul de transportare 
(„derivă") a poluantului de către vînt. Totuşi, parametrii 
de dispersie <r„ şi o z , respectiv constantele A şi B care ex¬ 
primă dependenţa de categoria de stabilitate, diferă semnifi¬ 
cativ, după cum a rezultat din experimente, de cei ce carac¬ 
terizează difuzia pufurilor. Se mai observă de asemenea că 
concentraţia este invers proporţională cu viteza vîntului. 
Este un efect al diluării masei poluantului, ilustrat în fig. 5, 
unde un acelaşi număr de particule sînt evacuate intr-un 
volum mai mic sau mai mare, în funcţie de viteza vîntului. 


T/rafr 1/tn.t 

iiab* puternic 



Fig. 5. Diluarea poluantului evacuat in atmosferă — mai redusă sau 
mai intensă, în funcţie de viteza vîntului. 

Este aşadar pe cale să se contureze „instrumentul" cu 
care specialistul în fizica atmosferei poate oferi proiectantu¬ 
lui o prognoză a impactului viitoarei întreprinderi industriale 

asupra calităţii aerului în zonă. Ceea ce a mai rămas de adău¬ 
gat nu sînt, desigur, doar simple amănunte. Dar esenţa, 
constînd în mecanismul propriu-zis de dispersare a polu¬ 
antului, a fost deja schiţată. 

Sînt acum necesare cîteva precizări suplimentare in 
legătură cu pana de poluant. în primul rînd, trebuie să facem 
distincţie între pana pe care o vedem (atunci cînd poluantul 
este vizibil), care este o pană instantanee , şi modelul ei teo¬ 
retic, care este o pană medie pe un anumit interval de timp. 
Pentru clarificarea problemei este necesar un mic ocol, 
care de altfel se va dovedi util şi pentru tratarea altor aspecte. 

DURATA OBSERVAŢIEI. PERIOADĂ DE MEDIERE 

Să privim fig. 6, care înfăţişează o înregistrare, făcută cu 
ajutorul unui aparat analizator automat, a concentraţiei 
în aer a bioxidului de sulf. Axa ordonatelor este divizată 
în unităţi de concentraţie, respectiv pg/m 3 *, iar axa abscise¬ 
lor este divizată în unităţi de timp. Observăm că înregistra¬ 
rea este de fapt o succesiune de puncte. Concentraţia repre¬ 
zentată de un punct este o valoare instantanee numai într-un 
sens idealizat. în realitate, fiecare punct reprezintă concen¬ 
traţia medie pe un interval de timp — e drept, de numai 
cîteva zeci de secunde — scurs de la punctul anterior deoarece 



Fig. 6. O înregistrare a concentraţiei „instantanee" a SO,. Efectul medierii 
asupra domeniului de variaţie a concentraţiei. 


* p.g: microgram = 1/1 000 000 dintr-un gram. 

senzorului ii este necesar un timp de contact cu mediul de 
măsurat. 

Liniile orizontale din zona maximului, adăugate în¬ 
registrării, sînt, cu aproximaţie, concentraţii medii pe 
15 minute. Observăm, ceea ce era de aşteptat, că domeniul 
de variaţie a concentraţiilor astfel mediate este mai mic 
decit al celor presupus instantanee. Dacă vom trasa valori 
medii pe o jumătate de oră, domeniul de variaţie se va re- 
strînge încă şi mai mult. 

Acum, dacă am plasa în apropierea unei pene de poluant 
un aparat automat ca cel cu care s-a obţinut curba din 
fig. 6, am constata că aparatul ar înregistra vîrfuri atunci 
cînd „meandrele" penei ating senzorul, şi zerouri atunci 
cînd turbulenţa aerului o îndepărtează de senzor. Pe un 
interval de timp ceva mai lung s-ar obţine o concentraţie 
medie situată undeva intre zero şi concentraţia „instan¬ 
tanee". Cu cît aparatul va fi plasat mai departe de axa cen¬ 
trală a penei, cu atît concentraţia medie va fi mai mică 
deoarece „meandrele" vor atinge tot mai rar senzorul, iar 
valorile zero s-ar înmulţi. 

în virtutea celor discutate mai sus, în fig. 7, este ară¬ 
tată schematic o pană de poluant privită de sus, în funcţie 
de perioada de mediere. 



Fig. 7. Efectul medierii concentraţiei^asupra „lăţimii" unei pene. 

Aşadar, pana „teoretica" mediată diferă considerabil de 
pana instantanee reală; mai mult decît atit, însăşi lărgi¬ 
mea ei nu este unic determinată ci depinde de perioada de 
mediere: cu cit pana este „observată" mai mult timp, de 
exemplu cu ajutorul unui aparat de fotografiat, la expuneri 
din ce în ce mai lungi, de la fracţiuni de secundă pinâ la 
cîteva minute, cu atit ea este mai largă şi cu marginile 
mai puţin distincte. 

Această discuţie a avut drept scop să atragă atenţia, 
asupra faptului că „modelul" penei (ca orice alt model teo¬ 
retic) trebuie să fie adecvat necesităţilor experimentale 
şi o dată cu aceasta şi necesităţilor practice. Astfel, de pildă, 
concentraţiile de foarte scurtă durată prezintă interes în 
cazul emisiilor accidentale, în timp ce în cazul emisiilor 
continue se operează în general cu concentraţii medii pe 
cel puţin o jumătate de oră; procedeele teoretice trebuie să 
fie deci adecvate acestor cerinţe. La rîndul lor, observaţiile 
meteorologice, de care datele de concentraţie sînt atît de 
legate, reprezintă valori medii pe cîteva minute — un motiv 
în plus pentru a cere concordanţă din acest punct de vedere 
între cele două tipuri de date. 

Perioada de mediere corespunzătoare concentraţiilor 
estimate în cazul sursei continue depinde de durata (tipică) 
a staţionarităţii acelora dintre mărimile meteorologice care 
se caracterizează prin variabilitatea cea mai mare, respectiv 
de staţionaritatea direcţiei şi a vitezei vîntului. Se admite, 
pentru aplicaţii curente, că aceasta este de o jumătate de oră 
pînă la o oră. 


supraînAlţarea penei 


Din foarte multe coşuri industriale gazul de evacuare 
iese cu o anumită viteză datorită ventilării, şi la o anumită 
temperatură, superioară celei a aerului ambiant. Din ambele 
aceste motive poluantul emis nu se deplasează la niveluL 
gurii coşului ci la un nivel superior, aşa cum se vede în fig. 8 
Cu alte cuvinte, înălţimea „efectivă" a sursei, H, este superi¬ 
oară înălţimii fizice h cu o cantitate A h pe care o numim 
supraînălţarea penei: H = h\h. Aşadar, supraînăl- 

tarea este cu atît mai mare cu cit temperatura gazului eva¬ 
cuat este mai mare, sau, ceea ce este echivalent, cu cit can¬ 
titatea de căldură Qh evacuată în unitatea de timp (la un 
acelaşi volum al gazului evacuat) este mai mare. De ase¬ 
menea, supraînălţarea este, evident, direct proporţională cu 
viteza de ieşire a gazului, w 0 , şi invers proporţională cu 
viteza vîntului, deoarece vîntul „culcă" pana, apropiind-o 
de nivelul solului. 



Găsirea unei formule pentru supraînălţarea penei este 
o problemă experimentală la fel de complexă ca şi aceea a 
stabilirii dependenţei parametrilor de dispersie de categoria 
de stabilitate atmosferică. Totuşi efortul a meritat să fie 
făcut deoarece concentraţia poluantului la nivelul solului 
depinde foarte puternic de înălţimea efectivă a coşului, 
ceea ce are consecinţe financiare considerabile. Drept urmare, 
au fost puse în circulaţie numeroase formule de supraînăl- 
ţare a penei, aplicabile în diverse categorii de stabilitate 
atmosferică şi pentru diverse categorii de înălţime a coşu¬ 
rilor. Iată, spre exemplificare, una dintre formulele vehicu¬ 
late, cea a lui Moses-Carson: 

A h = (-0,029 w 0 D + 5,35 >lQ^)/u 

în care u este viteza vîntului la nivelul gurii coşului, D este 
diametrul gurii coşului, iar w 0 şi Q au semnificaţiile cunos¬ 
cute de mai sus. 

Ca ordin de mărime, supraînâlţarea variază între cîţiva 
metri la penele reci în cazul coşurilor tehnologice, şi cîteva 
sute de metri la penele calde emise de coşurile unor mari 
centrale termoelectrice. 


ESTIMAREA CONCENTRAŢIEI. 
CAZ IZOLAT ŞI CAZUL TIPIC 


Dacă excludem complicaţiile, cum ar fi prezenţa per¬ 
turbatoare a clădirilor în zona unde difuzează agentul 
poluant, prezenţa de asemenea perturbatoare a suprafeţelor 
mari de apă ş.a., elementele schiţate mai sus sînt suficiente 
pentru a permite calcularea concentraţiei poluantului în 
orice punct din vecinătatea sursei. în acest scop sînt nece¬ 
sare pe de o parte informaţii referitoare la sursă — masa 
poluantului emisă în unitatea de timp, sau rata de emitere, 
sau puterea sursei (sau pur şi simplu emisia), la care se adaugă 
celelalte caracteristici ale sursei, necesare pentru estimarea 
supraînălţării penei (v. paragr. anterior) —, iar pe de altă 
parte datele meteorologice — viteza vîntului şi categoria 
de stabilitate atmosferică — la momentul sau la momentele 
în care se cere să se cunoască concentraţiile. Acestea sînt 
estimări în cazuri izolate, care satisfac un interes de mo¬ 
ment legat de anumite situaţii de poluare a atmosferei. 
Ele nu pot caracteriza o sursă din punctul de vedere al con¬ 
secinţelor acesteia asupra calităţii aerului, deoarece nu ştim 
cit sînt de frecvente situaţiile de poluare evaluate. Cunoaştem 
însă, în foarte multe cazuri, caracteristicile climatice ale 
zonei, şi aceasta este de ajuns. Ele ne sînt oferite de reţeaua 
meteorologică naţională. Caracteristicile climatice nu sînt 
altceva decît caracteristici statistice ale unor şiruri, în gene¬ 
ral lungi (pe care climatologii le numesc multianuale) de 
valori ale parametrilor meteorologici. Este vorba îndeosebi 
de medii aritmetice, de regulă anuale şi lunare, şi de frec¬ 
venţe aşteptate de situare a parametrilor meteorologici sub 

(sau peste) anumite praguri de interes. Astfel de caracteristici 
climatice sînt calculate pentru toţi parametrii meteorologici 
supuşi măsurărilor şi observării de rutină în reţeaua meteoro¬ 
logică: presiunea atmosferică, temperatura aerului, di¬ 
recţia şi viteza vîntului, cantitatea de precipitaţii, nebulozi¬ 
tatea, vizibilitatea etc. 



In studiile de evaluare a poluării atmosferei interesează 
însă, de regulă, numai ciţiva dintre aceşti parametri. La loc 
de frunte se situează direcţia (notată cu k) şi viteza (no¬ 
tată cu u) vîntului, a căror reprezentare uzuală este bine 
cunoscuta roză a vînturilor. în fig. 9 este prezentată o astfel 
de roză, ceva mai detaliată decît cea obişnuită, în care, 
pe lingă frecvenţele direcţiilor vîntului, sînt reprezentate 
frecvenţele claselor de viteză pe direcţii, precum şi frec¬ 
venţa cu care apare „calmul atmosferic"*, in cercul central. 


* Se inţelege prin calm atmosferic nu situaţia de absenţă totală a 
mişcării aerului, căci o astfel de situaţie practic nu există, ci starea 
atmosferică în care viteza vîntului este sub 1 m/s (după altă definiţie, sub 
0,5 ra /s). 


32 



La aceşti parametri se adaugă, aşa cum am văzut, 
stratificarea atmosferică, notată cu S, unde A poate fi 
A, B, ...,F conform convenţiei de mai sus. 

Cei trei parametri meteorologici alcătuiesc un triplet, 
notat cu k-u-S, care poate lua diverse valori (sau simboluri); 
de exemplu, direcţia k poate fi nord-est (NE), viteza vîntu- 
lui poate fi u = 3 m/s, iar categoria de stabilitate N poate 
fi „neutru" (D). Cîte astfel de valori poate lua tripletul 
k-u-S ? Ţinînd cont că se utilizează de regulă 16 direcţii ale 
vîntului (N, NNE, NE, ..., NNV), 8 viteze ale vîntului 
(1,2, ..., 7, > 8 m/s) şi 6 clase de stabilitate, ar trebui 
să avem 16 x 8 X 6 = 768 cazuri. în realitate sînt ceva 
mai puţine şi anume 448, datorită incompatibilităţii dintre 
unele viteze ale vîntului şi anumite categorii de stabilitate, 
conform schemei de clasificare a stabilităţii atmosferice. 

Din date meteorologice multianuale se calculează frec¬ 
venţele fiecăreia dintre aceste stări. Pentru ilustrare, se 
prezintă în tabelul 2 frecvenţele exprimate în procente ale 
ţărilor corespunzătoare numai primelor două categorii de 
tabiliiate, A şi B, la staţia meteorologică Boiţa. 


MODELAREA DISPERSIEI POLUANŢILOR 


Cu procedeele, schiţate mai sus, de calculare a concen¬ 
traţiilor şi cu ajutorul frecvenţelor tripletului k-u-S pot fi 
calculate concentraţii medii pe termen lung în diferite puncte 
situate în vecinătatea sursei (sau surselor) de interes. Dacă, 
de pildă, un receptor se află pe direcţia vest-nord-vest 
(VNV) la distanţa r faţă de o sursă, atunci concentraţia 
medie în acel punct va fi, conform definiţiei mediei arit¬ 
metice, o sumă de termeni de forma C r (u = 1; S = A) • 
• f(k = VNV; u = 1; 5 = A), C T (u = 2; S = A) ■ f(k = 
= VNV ; u = 2] S — A) ş.a.m.d. pînă laC r (u = 8; S = F) • 
f{k — VNV; u — 8; N = F), unde C r (u = 1; 5 = ,4) este 
concentraţia la distanţa r, în starea meteorologică definită 
prin viteza vîntului de 1 m/s şi categoria de stabilitate A, 
iar f(k = VNV; u = 1; 5 = A) este frecvenţa stării date de 
valorile parametrilor din paranteză; bineînţeles, direcţia 
(aici VNV) se va păstra deoarece este vorba de un punct 

Tabelul 2 


VITEZA VÎNTUMJI, m/a 


P 


STABILI TATE- ' 


P 

JoE 

|sv 

V 
.V 
7 


UBILITi 

.11634 

.00030 

.00212 

.00604 
• 00030 
.0003 0 
.06475 
.03030 

:88888 

.00030 


.00030 

.00000 

.00030 


.00 000 
.00000 
.00000 
.00000 
.03030 
.00000 
.00000 
.00000 


• 00000 
• 03000 
•03000 


•00000 
• 00000 


• 00000 
• 03000 


00030 

00030 

03030 

m 

00030 

00030 


00030 

03030 

03030 

00030 


7 

00000 


N 

ÎT3K 


i-.SK 

f§* 

tfî 

k j 

NUV 


>8 


03000 

00000 

83888 

00000 

00000 

03000 

00000 


03000 

00000 

03030 

ooooo 

00030 

op 00 0 
ooooo 
ooooo 


.07528 

C-ASA DE 
. 17139 
.02053 

1554*5 

.03 42 2 

stabili tate 

.03000 

.00000 

-b 

.13003 
.02 73 7 

.00000 

.00000 

.23953 

.01369 

• OOOOO 

• OOOOO 

:88888 

.03030 

.03030 

.03000 

.00030 

.00030 
•OOOOO 

.00000 

.03030 

.00030 

.03030 

18383S 

:mi 

:im 

:MJH 


:88888 

:83838 

: 88838 

:83838 

. 17734 

. 24637 

.08 89 7 

. 15740 

• OOOOO 

.03030 

.03030 

.00000 

.03634 

. 0273 7 

. 00000 

. 00694 

• 00000 

.03000 

.00000 

.ooooo 

.01ii>9 

. 05844 

.03422 

.02 73 7 

•ooooo 

.03030 

.00000 

.03030 

. 05 84 4 

.01359 

.00 68 4 

. 00634 

•03000 

.03000 

.00000 

. ooooo 

. 2463 7 

.05 212 

.03422 

. 1163 4 

•00000 

.03000 

.00000 

.03030 

.13256 

.0063 4 

.00000 

. 05475 

. 00030 

.03000 

.00000 

. 03000 

.07528 

.03 42 2 

.0136 9 

.03422 

.00000 

.03030 

.00000 

. 03030 

.03030 

.00030 

.00 00 0 

.00 00 0 

.00033 

.03030 

. 03030 

.03030 

. 02 73 7 

. 0342 2 

.00 00 0 

. 01 359 

.00030 

.03030 

.OOOOO 

.00000 

.03030 

.00 03 0 

.00 69 4 

.00684 

• OOOOO 

.03030 

.00030 

.00000 

.03422 

.0089 7 

.05475 

. 10950 

• 00030 

. 03000 

. OOOOO 

.00030 

. 0959 1 

. 05844 

.06159 

.04106 

•OOOOO 

.03030 

.03030 

.03000 






fix. în general, pentru un punct situat pe o direcţie dată 
k 0 , media aritmetică C r va fi o sumă de produse ca cele 
de mai sus: 

C\{k 0 )= £ C r (k 0 ,u, S) -f(k 0 , u, S). 

u.S 

Dacă există o concentraţie critică C critic — şi vom 
vedea mai jos că astfel de concentraţii există şi că prezint 
un deosebit interes — atunci, pe lingă media pe termen lung 
ămai poate fi calculată şi o frecvenţă aşteptată de depăşire 
a acelei valori critice, /(C > C critic ) Operaţia este la fel 
de simplă ca şi aceea prin care se calculează media şi se re¬ 
zumă la însumarea frecvenţelor tripletului k—u—S corespun¬ 
zătoare cazurilor cînd concentraţia calculată depăşeşte 
pragul de interes. 

Ambele caracteristici astfel definite, concentraţia medie 
pe termen lung şi frecvenţa aşteptată de depăşire a unei 
concentraţii prag, au o semnificaţie mult mai mare decît 
concentraţiile calculate pentru stări meteorologice izolate, 
chiar şi atunci cînd se ştie că acele stări sînt tipice pentru 
zonă. Calcularea lor, împreună cu o serie de alte cîteva in¬ 
formaţii utile, a intrat în practica specialiştilor sub denumirea 
âe l modelarea (sau simularea numerică a) dispersiei poluan¬ 
ţilor * 

Un model de dispersie este un instrument de lucru aso¬ 
ciind un program de calcul unei concepţii asupra unor pro¬ 
cese la care este supus poluantul în atmosferă. Una dintre 
caracteristicile principale ale modelelor de dispersie este că 
permit sumarea contribuţiilor unui număr mare de surse 
de poluare la caracteristicile statistice furnizate de model. 
Caracteristicile statistice pot fi calculate în oricare punct 
dorit, dar se preferă estimările în nodurile unor reţele regula¬ 
te. 


* Se practică de asemenea, dar numai în cazuri deosebite (dato¬ 
rită dificultăţilor experimentale şi costului mult mai ridicat), modelarea 
fizică, în tunel aerodinamic sau în canal hidraulic. Este vorba îndeosebi 
de studierea efectelor construcţiilor şi ale reliefului asupra concentraţiilor 
efecte pe care modelarea numerică nu le poate reda cu precizia dorită. 

Fig. 10. „Modelarea" dispersiei poluanţilor: con¬ 
centraţia estimată medie pe termen lung (anuală) 
a amoniacului emis de 13 surse situate in apropierea 
ccrculcţului plin (pg/m 3 ). 



Fig. 11. „Modelarea" dispersiei poluanţilor: probabi¬ 
litatea estimată (%) de depăşire a nivelului de 
300 pg/m 3 al concentraţiei amoniacului, pentru ace¬ 
leaşi surse ca cele diu fig. 10. 






în fig. 10 şi 11 sînt arătate rezultatele modelării disper¬ 
siei amoniacului emis de un număr de 13 surse avînd înălţimi 
cuprinse între 40 şi 70 m, şi rate de emitere cuprinse între 
1 şi 12 grame pe secundă. în fig. 10 sînt reprezentate, sub 
formă de linii de egală valoare, media pe termen lung a 
concentraţiei în aer a amoniacului la nivelul solului, iar 
în fig. 11 sînt reprezentate probabilităţile aşteptate de 
depăşire a concentraţiei de 300 ug/'m 3 a amoniacului (con¬ 
centraţia maximă admisă, după cum vom vedea mai jos). 
De exemplu, în interiorul ariei mărginite de curba marcată 
prin 0,1 % este de aşteptat ca în 0,1% din timp să fie depă¬ 
şită concentraţia de 300 fxg/m 3 . Este aceasta acceptabil? 
Este inacceptabil? Vom consacra acestei probleme unul dintre 
capitolele ce urmează. 

Discutarea unor aspecte decizionale depăşeşte cadrul 
broşurii de faţă, dar cîteva consideraţii se impun totuşi, 
cel puţin în măsura în care au implicaţii pur tehnice. 

Desigur, trebuie să admitem că proiectantul are posi¬ 
bilităţi de manevrare a cantităţilor de poluanţi evacuate 
în atmosferă prin acţionare asupra tehnologiilor. în caz 
contrar nu s-ar mai pune decît problema alegerii amplasa¬ 
mentului întreprinderii industriale, ceea ce ar fi mult prea 
puţin. în legătură cu aceasta, se cuvine să amintim că au 
fost remarcate două abordări ale problemei amplasării 
întreprinderilor industriale în conexiune cu ajustarea tehno¬ 
logiilor: (1) a se epuiza mai întîi toate mijloacele tehnice de 
diminuare a emisiilor de poluanţi şi apoi a se purcede la ampla¬ 
sare; şi (2) a se începe prin amplasare şi abia după aceea, 
dacă rezultatele nu sînt cele scontate, a se apela la mij¬ 
loacele tehnice disponibile. 

Primul mod de abordare are dezavantajul costului; 
de exemplu, unii autori estimează că echipamentele de puri¬ 
ficare ale unei centrale termoelectrice de putere medie ce 
funcţionează pe cărbune inferior sau pe păcură costă între 
25 şi 40% din costul de deviz al întreprinderii. Dar această 
abordare deţine atu-ul conservării mediului. Şi nu este puţin. 

Cea de-a doua abordare ridică pe primul plan minimi¬ 
zarea impactului întreprinderii asupra mediului înconjură¬ 
tor pe seama alegerii optime a amplasamentului. Dar o 

alegere optimă a amplasamentului este echivalentă cu adop¬ 
tarea soluţiei diluării poluantului, cantitatea evacuată în 
atmosferă fiind aceeaşi. Or, această cantitate, care, datorită 
unei mai bune ventilări naturale, deteriorează mai puţin 
zona din imediata vecinătate a amplasamentului, se regă¬ 
seşte la o scară spaţială mai mare — continentală sau glo¬ 
bală. Căci principiul conservării materiei îşi are echivalentul 
în conservarea poluantului: nici o impuritate nu se pierde 
pe Terra; substanţele poluante se regăsesc undeva, în atmo¬ 
sferă, în apă sau în sol, uneori în combinaţii mai puţin 
toxice, dar nu rareori în compuşi cu agresivitate sporită 
faţă de ingredienţii primari. 

încă un aspect al strategiei conservării mediului trebuie 
supus atenţiei, de această dată legat direct de modelarea 
dispersiei. Puţine mai sînt locurile — îndeosebi în zonele 
urbane — unde impactul unei întreprinderi industriale proiec¬ 
tate să fie măsurat pornind de la zero, adică de la o atmosferă 
pură. în majoritatea cazurilor contribuţia estimată a între¬ 
prinderii se suprapune peste un fond de poluare preexistent. 

Necesităţi practice au impus pentru fondul de poluare o 
definiţie relativ riguroasă în care intervine funcţia de repar¬ 
tiţie statistică (v. nota de la pag. 55) a concentraţiilor măsu¬ 
rate. Totuşi, intuitiv el este suma concentraţiilor datorate 
unui număr mare de surse relativ minore, în general joase, 
cu emisii relativ constante în timp, modelarea dispersiei 
cărora este preferabil să fie făcută fără a le lua în conside¬ 
rare individual ci în „parcele" ale unei surse de suprafaţă 
întinse. Un astfel de fond de poluare poate fi generat de încăl¬ 
zirea rezidenţială. Important este însă un’alt aspect şi anume 
faptul ca atunci cînd un fond de poluare C {oai este prezent, 
nu concentraţia maximă admisă, CMA, pentru poluantul 
în cauză trebuie să fie luată drept criteriu, ci o altă valoare 
critică, CMA f , inferioară, astfel ca 

CMA f = CMA - C fond . 

Mai mult decît atît, se face auzită în ultimul timp recoman¬ 
darea să se lase o „rezervă pentru viitor" chiar şi atunci 
cînd nu există în zona respectivă un fond de poluare. Reco¬ 
mandarea, firească, are în vedere dezvoltarea industrială 
viitoare a zonei. Este greu de precizat cît de mare ar trebui 
să fie „rezerva pentru viitor". Probabil că 20—25% din 
CMA, în funcţie de perspectivele de dezvoltare a zonei, ar fi 
o cifră rezonabilă. 

Totuşi, un număr foarte mare de surse trebuie luate in 
considerare nu ca elemente nedistincte ale „parcelelor" de 
care aminteam mai sus, ci individual. 



SURSE DE POLUARE. INVENTARUL 
EMISIILOR 


Sub această denumire administrativă de „inventar al 
emisiilor" se înţelege un ansamblu de operaţii de mare im¬ 
portanţă, de mare anvergură şi totodată de mare dificultate. 
Inventarierea emisiilor constă în colectarea tuturor infor¬ 
maţiilor utile despre sursele de poluare, pe primul loc situ- 
îndu-se ratele de emitere, şi crearea unei „bănci de date" 
avînd acest profil. 

Pot fi realizate inventare la scara unei întreprinderi 
industriale, la scara unui oraş, sau — cazul ideal — la scară 
naţională. Informaţiile astfel obţinute se folosesc în modelarea 
dispersiei poluanţilor, dar şi în scopul verificării eficacităţii 
echipamentelor de reţinere şi neutralizare „la sursă" a 
substanţelor poluante. Dincolo de aceste aspecte practice, 
cunoaşterea emisiilor este o măsură a grijii „deţinătorilor" 
de surse de poluare şi, desigur, a organelor de control, pentru 
protecţia mediului înconjurător. 

TNe putem întreba dacă emisiile de poluanţi sînt în gene- 
raDcunoscute, inventarierea reducîndu-se la simpla colec¬ 
tare şi sistematizare a informaţ iilor în băncile de date de 
care aminteam. Răspun sul este deseori nu, colectarea datelor 
este, pretutindeni în lume, departe de a fi suficientă fără 
o serie de alte operaţii premergătoare. Cu alte cuvinte, 
primul pas este de a stabili, emisiile. Totuşi, foarte multe 
emisii sînt deja cunoscute, împreună cu celelalte caracte¬ 
ristici necesare ale surselor. în general, persoanele cele mai 
competente în această privinţă sînt proiectanţii tehnologi 
de la institutele de proiectare. Trebuie însă adăugat că nume¬ 
roase surse funcţionează din timpul cînd degradarea mediu¬ 
lui nu atinsese încă stadiul alarmant de astăzi şi nici nu se 
întrevedea un asemenea stadiu. în acea perioadă nici o lege 
nu le cerea proiectanţilor aşa cum le cere astăzi, evaluarea 

emisiilor de substanţe nocive. In general, proiectantul ştie 
despre impactul asupra mediului al instalaţiilor proiectate 
de el cu atît mai puţin cu cit acele instalaţii sînt mai vechi. 
Şj aceasta nu numai datorită atenţiei mai mici acordate 
a cestui aspect în trecut, ci şi faptului că, în general, o insta¬ 
laţie industrială îşi modifică în timp parametrii funcţionali; 
acelaşi lucru se poate spune şi despre eficacitatea echipa¬ 
mentelor de reţinere şi neutralizare a poluanţi lor, y 

Concluzia este deci că emisiile trebuie aflate. Se pune 
întrebarea: cum? Aşadar, cum poate fi realizat un inventar 
al emisiilor, indiferent de scara la care este conceput ? înainte 
de a discuta însă metodele propriu-zise de inventariere este 
util să trecem in revistă principalele categorii de surse de 
poluare. 

Cl asificare a care urmează este necesară inventarierii prin 
faptul că fişierul de date de inventar este structurat după 
categoriile de mai jos. Totuşi vom profita de ocazie şi vom 
depăşi întrucîtva strictul necesar, adică simpla enumerare 
a tipurilor de surse cuprinse în fi ecare clasă , adăugind in¬ 
formaţii suplimentare fadă de cele cerute de inventarierea 
propriu-zisă. 

O primă'categorie o constituie sursele staţionare de com¬ 
bustie. Se au în vedere instalaţiile în care se ard combustibili, 
fie pentru încălzire, fie în legătură cu unele procese industriale. 
Un loc important in această categorie îl ocupă centralele 
termoelectrice (CET), mai ales după reorientarea acestora 
către consumul de cărbune. Coşurile CET, cele mai înalte 
dintre coşurile industriale, ating deseori 250 — 300 m. Ele 
emit în principal: bioxid de sulf datorită sulfului prezent 
in combustibili; oxizi de azot (NO*), dintre care, după unele 
aprecieri, circa 60 % reprezintă bioxid de azot (oxizi care 
apar prin combinarea azotului cu oxigenul din aer la tem¬ 
peraturile ridicate ale proceselor de ardere); funingine şi 
cenuşă. 

A doua categorie cuprinde sursele mobile, în primul rînd 
vehiculele rutiere, apoi aviaţia, transporturile feroviare, 
transporturile maritime şi fluviale. Transportului auto i se 
datoresc importante emisii de oxid de carbon (CO), oxizi 
de azot şi hidrocarburi. Se apreciază că circa 80% din CO 
de provenienţă tehnogenă este imputabil emisiilor vehicule- 

lor rutiere. în Japonia de exemplu, 97% din CO prezent 
în atmosfera aglomerărilor urbane provine de la transportul 
auto, în timp ce la Paris proporţia este apreciată la 20 
pînă la 50%._ 

Hraficul rutier, intens din oraşe, eljmi narea gazelor d e 
eşapament cEIaFIa nivelul de inhalare, precum şi particulari¬ 
tăţile circulaţiei aerului în condiţii de spaţii construite, 
mai mult sau mai puţin închise, toate a.cestea fac ca poluarea 
datorată transportului auto să fie o problemă care merită 
o atenţie specială. 

Pe lingă poluanţii amintiţi, motoarele c u ard ere intern ă 
mai elimină în atmosferă şi alte substanţe toxice, cum ar fi 
pl umb , hidrocarburi aromatice policiciice, 3,4-benzopiren, 
care este o substanţă puternic cancerigenă ş.a. La acestea 
trebuie adăugată apariţia în zonele urbane cu trafic auto 
intens a unor produşi s ecunda r i ox idanţi, cum ar fi peroxi- 
acetilnitratufJPAN), care se formează'pnn combinarea hidro¬ 
carburilor cu oxizi de azot în prezenţa radiaţiei solare; 
acest compus constituie componenta principală a celebrului 
smog* fotochimic de la Los Angeles. 

L / Aviaţia ) introduce în atmosferă o cantitate de poluanţi 
comparabilă cu aceea evacuată dc transporturile auto: 
este destul să amintim că un avion supersonic de mare tonaj 
consumă circa W- d e toncJ de petrol pe oră. Dispersarea polu¬ 
anţilor are însă loc în atmosfera înaltă, astfel că impactul 
aviaţiei asupra poluării locale se limitează în general la zona 
aeroporturilor} De exemplu, în 1980 contribuţia aviaţiei 
la poluarea atmosferei în zona New-York-ului constituia 1 
pînă la 1,5%. în aceeaşi zonă, poluarea cu CO a aeroportului 
era de 3 pînă la 9 ori mai mică faţă de centrul oraşului, 
poluarea cu hidrocarburi era de 1,5 —3,5 ori mai mică, în 
timp ce poluarea cu NO* şi cu funingine era aproximativ 
egaîă. în atmosfera înaltă, compuşii de azot evacuaţi con¬ 
tribuie la distrugerea stratului de ozon din stratosfera inferi¬ 
oară, str at pro tector împotriva radiaţiei ultraviolete solare. 

LPr ocesele industria li) constituie o a treia categorie de 
surse. Ea include, printre altele, industria chimică şi industria 


* Smog : combinaţie din fcuvintele englezeşti smcke (fum) şi fog (ceaţă), 
creat în Anglia pentru a desemna acel amestec nociv al celor două com¬ 
ponente, prezent atit de des, pină recent, în atmosfera londoneză. 

prelucrării ţiţeiului, care se caracterizează prin emisii, în 
mare parte „reci", de hidrocarburi, CO, S0 2 , NO*, hidrogen 
sulfurat (H 2 S), amoniac (NH 3 ), clor, fenol, aldehidă formică, 
compuşi ai clorului şi ai fluorului precum şi gaze explo¬ 
zive: divinii, butan, propan, butilenă ş.a. 

Industria materialelor de construcţie se caracterizează 
prin emisii de pulberi, S0 2 , CO, fenol ş.a. în industria celu¬ 
lozei şi a hîrtiei se emit H 2 S, CS 2 , S0 2 , fenol, metilmercap- 
tani, clor, aldehidă formică etc. 

în metalurgia feroasă şi neferoasă şi la aglomeratoare se 
emit de asemenea importante cantităţi de substanţe polu¬ 
ante. Astfel, după unele date din U.R.S.S., la producerea 
cocsului o tonă de cărbune prelucrat este însoţită de emi¬ 
terea a circa 0,3 kg praf şi CO, 0,75 kg S0 2 , cîte 0,03 kg 
hidrocarburi şi NH 3 (Semencenko şi Belov: Aspecte meteoro¬ 
logice ale protecţiei mediului natural. Ed. Universităţii din 
Moscova, 1984). 

în industria metalurgică, se apreciază că la producerea 
a un milion de tone de oţel, fără echipamente de purificare, 
se elimină zilnic în atmosferă: 350 t de pulberi, 200 t de S0 2 
şi 400 t de CO. 

Foarte nocive sînt unele metale grele care au însuşirea 
de a se acumula în alimente şi în organism: mercurul, plum¬ 
bul, cadmiul ş.a. 

în ceea ce priveşte contribuţia procentuală a ramurilor 
industriale la poluarea cu cîteva dintre principalele sub¬ 
stanţe poluante, în tabelul 3 se prezintă situaţia din U.R.S.S. 
(I. I. Solomatina: O analiză a datelor privitoare la emisiile 
de substanţe nocive în atmosferă. în: „Normarea şi con¬ 
trolul emisiilor industriale în atmosferă". Ghidrcmeteoizdat, 
Leningrad, 1977). 

Se poate aprecia că în România situaţia nu diferă esenţial 
de cea de mai sus. 


CUM INVENTARIEM EMISIILE? 


în ţara noastră nu a fost încă pus la punct un sistem de 
inventariere la scară naţională, dar au fost inventariate, 
pentru necesităţi de modelare a dispersiei poluanţilor, de 

Tabelul 3. Repartiţia emisiilor de substanţe nocive 

(in % din cantitatea totală) 
pe principalele ramuri industriale 


Ramura industrială 

Cantit. 

totală 

Pulberi 

so. 

co 

NO* 

Hidro¬ 

carburi 

Energetică 

27,5 

23,9 

52,8 

4,0 

70,1 


Extracţie ţiţei 

5,1 

0,1 

0,1 

0,2 

0,1 

62,1 

Prelucrare ţiţei şi pe¬ 
trochimică 

5,1 

0,4 

2,0 

8,2 

0,5 

31,1 

Extracţie cărbune 

5,1 

4,1 

3,7 

10,4 

2,0 

4,0 

Metalurgie feroasă 

19,1 

14,9 

9,7 

41,7 

13,7 

0,3 

Metalurgie neferoasă 

7,6 

7,0 

16,5 

3,0 

— 


Chimică 

3,5 

1,4 

1,2 

3,0 

1,9 

1,3 

Constructoare de ma¬ 
şini agricole şi trac¬ 
toare 

2,6 

2,S 

1,0 

6,8 

1,1 


Materiale de construc¬ 
ţie 

12,9 

28,7 

2.6 

11,2 

3,2 


Alte ramuri 

11,5 

16,7 

10,4 

11,5 

2,4 

1,2 


către Institutul de Meteorologie şi Hidrologie, pe baza infor¬ 
maţiilor furnizate în principal de institute de proiectare, 
sursele aparţinînd unor combinate industriale. Un inven¬ 
tar experimental (în sensul că informaţiile nu au fost organi¬ 
zate în fişiere şi nici nu au fost ţinute ulterior la zi) a fost 
realizat acum cîţiva ani de acelaşi institut în oraşul Hune¬ 
doara, incluzînd vehiculele echipate cu motoare cu ardere 
internă şi traficul feroviar deservind combinatul siderurgic 
din localitate. 

Inventarieri ale surselor de poluare se fac în S.U.A. 
(de către Agenţia pentru Protecţia Mediului înconjurător), 
precum şi în cîteva ţări vest-europene, mai ales în R. F. Ger¬ 
mania. în 1971 a fost editată, de către „Technischer t)ber- 
wachungs-Verein Rheinland e.V. Koln", o lucrare în trei 
volume, dintre care volumul 2 tratează, în 125 de pagini, 
procedeele de inventariere, iar volumul 3 este consacrat 
emisiilor datorate traficului din marile oraşe şi centre in¬ 
dustriale. Inventarierea surselor de poluare din oraşul Koln 
a costat 5 milioane de mărci şi a necesitat 2 ani de inves¬ 
tigaţii- 

în ceea ce priveşte metodele de inventariere, se disting: 
a) colectarea informaţiilor cunoscute: b) estimarea emisiilor 

folosind factori de emisie (v. mai jos); c) măsurători la sursă; 
d) metode combinate. 

Daca datele necesare privitoare la surse sînt cunoscute, 
inventarierea se poate face „prin corespondenţă". în fig. 12 
se prezintă un formular, destinat a fi adresat deţinătorului 
datelor de emisie, cu rubrici care se referă la parametri ai 
surselor deja cunoscuţi în mare parte (v. paragr. „Supra- 
înălţarea penei"). 

La prima vedere, măsurătorile la sursă (pe traiectul 
poluantului, înainte de evacuai'ea în atmosferă) furnizează 
informaţiile cele mai sigure. într-adevăr, măsurătorile la 
sursă sînt indispensabile pentru realizarea unui bun inventar. 
Dar reprezentativitatea datelor obţinute exclusiv în acest 
fel trebuie privită cu circumspecţie, mai ales în cazul procese¬ 
lor industriale. Principalul motiv de îndoială asupra metodei 
este marea variabilitate în timp a emisiilor. Dacă sursele 
ar fi „supravegheate" neîntrerupt, atunci măsurătorile ar fi 
probabil suficient de sigure. Dar o astfel de supraveghere 
este prea costisitoare şi necesită prea mult personal. Oricum, 
aceste două dezavantaje rămîn valabile chiar şi în cazul 
testărilor sporadice. 

Realizatori cu experienţă în inventariere recomandă folo¬ 
sirea pe scară largă a factorilor de emisie. Prin factor de emisie 
se înţelege rata medie de evacuare în atmosferă a unui 
poluant împărţită la volumul producţiei. De exemplu, 
dacă la o producţie de 260 000 tone de amoniac pe an se 
emit în atmosferă 26.000 tone BO, factorul de emisie 
pentru producerea de amoniac va fi de 100 kg CO per 
tonă de amoniac produs. Factorii de emisie de stabilesc prin 
testări la sursă, prin bilanţuri de materiale introduse în pro¬ 
cesul de fabricaţie etc. Bineînţeles, se admite că un factor 
de emisie determinat la un număr de întreprinderi „etalon" 
de un anumit profil este valabil pentru oricare întreprin¬ 
dere de acelaşi profil. Agenţia pentru Protecţia Mediului 
înconjurător din S.U.A. a publicat în 1972 o lucrare de 168 
de pagini (Compilation of air pollutant emission factors), 
urmată de o a doua ediţie revizuită în 1973 şi de alte cîteva 
suplimente, în care se prezintă factori de emisie pe categorii 
de surse şi de procese industriale: surse cu combustie externă 
(consum de cărbune bituminos, antracit, păcură etc.), 
surse cu combustie internă (vehicule rutiere, aviaţie, loco- 

SURSE DE POLUARE A ATMOSFEREI 
(informaţii reprezentaţiile pentru anul calendaristic) 

A sc expedia la: . Adresa: . Telefon: . 

Numele unităţii: . Centrala industrială: . Ministerul: . 

Adresa unităţii . 

IVrsoana tu care se ia legătură pentru această informare: Numele:.Funcţia:.Telefon: 

Specificul producţiei: . 


Sursa 

Insta¬ 

laţia 

Procesele sau 
Ojieraţiile în 
care se emit 
poluanţi în 
atmosferă 

Suli- 
st an ţa 
emisă 

Regim 

de 

emi¬ 

tere 

Durata 

emisiei 

F rec- 
vevţa 

siilor 

Felul 

sursei 

înălţimea 
sursei faţă 
de nivelul 
solului 
(m) 

Diametrul 
interior 
al gurii 
coşului 

(m) 

Temjiera- 
1 ura gazu¬ 
lui la ieşi¬ 
rea din cos 
<°C) 

Viteza de 

evacuare 
a gazului 
(m/s) 

Rata 
de emi¬ 
tere a 
polu¬ 
antului 

(g/s) 

Canti¬ 
tatea 
de po¬ 
luant 
emisă 
(g) 

ÎNTOCMIT: Numele: . Funcţia:. DATA: 


Fig. 12. Formular privind înregistrarea emisiilor dc poluanţi ai aerului, pentru inventarierea „prin corespondenţă" a surselor 



















motive, turbine etc.), surse prin evaporare, industria chimică 
(în cadrul căreia sînt trecute în revistă, 21 de tipuri de pro¬ 
cese industriale, industria alimentară şi agricultură, industria 
metalurgică, industria petrolieră etc. 

Cu toată această abundenţă a factorilor de emisie (deter¬ 
minaţi practic pentru toate tipurile de surse), totuşi ei nu 
pot fi utilizaţi fără discriminare. Deosebirile de tehnologie, 
de combustibili, de condiţii de lucru pot avea drept consecinţă 
diferenţe serioase în ratele de emitere a poluanţilor. Se sub¬ 
liniază că factorii de emisie sînt medii statistice bazate pe 
teste aplicate pe un număr de surse mai mult sau mai puţin 
identice între ele. Aplicarea unui factor la o singură sursă 
poate avea drept consecinţă o diferenţă considerabilă între 
emisia estimată şi cea reală. în schimb, prin aplicarea factoru¬ 
lui la un număr de surse luate global diferenţa poate fi redusă 
la minim. Să mai adăugăm că valorile factorilor de emisie 
trebuie ţinute la zi, avînd în vedere evoluţia tehnologiilor 
de fabricaţie şi de prelucrare. 

Metodele combinate de inventariere includ, evident, după 
caz, testările la sursă, aplicarea factorilor de emisie sau, în 
absenţa acestora, bilanţuri de materiale introduse în proces etc 


BANCA DE DATE DE INVENTAR 

Fişierul se organizează după categoriile de surse enume 
rate mai sus. De exemplu, pentru acele surse din categoriile 
„surse de combustie" şi „procese industriale", care pot fi 
considerate surse punctiforme se stochează următoarele 
informaţii (fiecărui tip de informaţie fiindu-i rezervate 
80 de locaţii): 1) Localizarea instalaţiei. Generalităţi; 
2) Parametrii coşului: 3) Echipamente de reţinere (control); 

4) Orarul de funcţionare a sursei şi informaţii despre emisii; 

5) Date referitoare la autorizaţia de funcţionare; 6)Informaţii 
privitoare la combustibili, procese tehnologice şi deşeuri 
solide. 

Referitor la localizarea sursei punctiforme se pune in 
primul rînd problema coordonatelor acesteia, în care scop 
se poate folosi proiecţia Gauss-Sruger sau proiecţia Merca- 
tor. Este de preferat să se evite localizarea sursei faţă de un 

reper local oarecare chiar şi atunci cînd inventarul se face 
la scara unei zone restrînse, deoarece o astfel de reperare 
ar necesita recalcularea coordonatelor atunci cînd se pune 
problema reunirii a două sau mai multe astfel de zone în scopul 
de pildă, al modelării dispersiei poluanţilor la o scară superioară. 

Nu vom insista asupra celorlalte tipuri de informaţii; 
ele nu prezintă de fapt nici o complicaţie. în ceea ce priveşte 
autorizaţia de funcţionare, în ţara noastră ea constă, în 
cazul instalaţiilor proiectate, în avizul Consiliului Naţional 
pentru Protecţia Mediului înconjurător, precedat de un 
studiu de dispersie realizat de Institutul de Meteorologie şi 
Hidrologie *. Avizul se acordă, bineînţeles, dacă din esti¬ 
mări nu rezultă încălcări ale normelor de calitate a aerului 
(pe care le vom discuta în cele ce urmează). în unele ţări, 
în autorizaţia de funcţionare se specifică emisia maximă 
admisă pentru instalaţia în cauză, stabilită astfel îneît 
respectarea ei să garanteze concomitent respectarea norme¬ 
lor de calitate a aerului**. Avantajul normării emisiilor 
constă în faptul că oferă organelor de control posibilitatea 
de a verifica relativ uşor şi rapid dacă normele de calitate 
a aerului sînt respectate. 

Informaţii simiiate celor de mai sus sînt necesare şi 
pentru sursele de suprafaţă. 

Sursele mobile sînt considerate de asemenea surse de supra¬ 
faţă, dar informaţiile necesare pentru ele sînt specifice. în 
cazul traficului rutier, zona urbană se divizează în careuri, 
de preferinţă egale, şi pentru fiecare careu se cere fie con¬ 
sumul de combustibil fie numărul de vehicule-kilometru. 


* Conform legii investiţiilor nr. 9 din 1980 (art. 20). 

** Emisiile maxime admise se stabilesc pe tipuri de întreprindere şi 
sînt în general unice pe ţară. Procedeul este criticabil — şi a şi fost criticat 
de unii specialişti — pentru faptul că relaţia dintre emisia maximă admisă 
şi concentraţia în aer maximă admisă nu este unic determinată ci depinde 
de caracteristicile climatice ale zonei. O soluţie de compromis este fixarea 
unor emisii maxime admise pe zone cu condiţii de dispersie aproximativ 
identice. Ideal însă, ar fi să se stabilească pentru fiecare sursă o emisi" 
maximă admisă, după ce, în prealabil a fost evaluat impactul probabil 
al acesteia asupra mediului înconjurător. 

NORME DE CALITATE A AERULUI 


Cînd am discutat despre modelarea dispersiei poluanţi¬ 
lor am amintit de concentraţiile maxime admise (CMA) în 
aer ale acestora. Ele sînt extrem de importante pentru 
luarea de decizii în domeniul protecţiei calităţii aerului, 
fie că sînt utilizate în evaluări (prin simulare numerică) 
ale impactului unor instalaţii industriale asupra mediu¬ 
lui înconjurător, fie că sînt utilizate în supravegherea cali¬ 
tăţii aerului drept niveluri de referinţă. 

Concentraţii maxime admise au fost stabilite în nume¬ 
roase ţări, fără însă să existe concordanţă deplină între 
valori pentru unul şi acelaşi poluant. Dimpotrivă, sînt cazuri 
în care diferenţa este flagrantă. în România, CMA sînt 
stabilite prin STAS 12574 din 1987 „Aer din zonele prote¬ 
jate. Condiţii de calitate". în tabelul 4 sînt date valorile 
acestora, cu următoarea menţiune din textul standardului: 
„Concentraţiile maxime admise (CMA) prevăzute în pre¬ 
zentul standard sînt stabilite astfel încît prin respectarea 
lor să se asigure populaţia neprotejată împotriva efectelor 
nocive ale acestor substanţe. Prezentul standard nu se 
referă la calitatea aerului din atmosfera zonei de muncă". 

Modul de aplicare a acestei reglementări pare lipsit de 
orice ambiguitate. Şi totuşi factorului de decizie — sau 
decidentului, cum i se mai spune — îi sînt necesare o serie 
de precizări. Xe propunem să le discutăm în cele ce urmează, 
nu fără a atinge unele aspecte ale mecanismului în sine de 
fixare a normelor de calitate a aerului. 

Tabelul 4. Concentraţii maxime admise îa zone protejate 


Substanţa 

poluantă 

Concentr. max. 

admisă, m 

g/m 3 

Metoda 

de 

analiză 

medie de 
scurtă 
durată 

medie de 
lungă durată 


30 min. 

zilnică 

lunară 

anuală 


i 

2 

3 

4 

5 

6 

Acid azotic 

0,4 




*1 

Acid clorhidric 

0,3 

0,1 

— 

— 

STAS 10943 

Acroleină 

0,03 

0,01 

— 

— 

STAS 11331 

Aldehide (HCHO) 

0,035 

0,012 

— 

— 

STAS 11332 

Amoniac 

0,3 

0,1 

— 

— 

STAS 10812 

Anhidridă fosforică 

0,3 

0,1 

— 

— 

*/ 

Arsen 

— 

0,003 

— 

— 

STAS 10931 

Benzen 

1,5 

0,8 

— 

— 

*1 

Cadmiu 

— 

0,00002 - 

— 

*1 

Clor 

0,1 

0,03 

— 

— 

STAS 10946 

Crom (CrO.,) 

— 

0,0015 

— 

— 

STAS 11103 

Dioxid de azot 

0,3 

0,1 

— 

0,04 

STAS 10329 

Dioxid de sulf 

0,75 

0,25 

— 

0,06 

STAS 10194 

Fenol 

0,1 

0,03 

— 

— 

STAS 11027 


Fluor: 

— compuşi anorga¬ 


nici gazoşi şi sub 
formă de aero¬ 
soli uşor solubili 


(F) 

0,015 

0,005 

0,0012 

- STAS 10330 

— compuşi anorga¬ 
nici sub formă de 
aerosoli greu so- 

lubili (F) 

— 

0,03 

— 

— 

Funingine 

0,15 

0,05 

— 

_ *1 

Furfural 

0,15 

0,05 

— 

_ * ! 

Hidrogen sulfurat 

0,015 

0,008 

— 

- STAS 108 M 

Mangan — compuşi 

(Mn) 

— 

0,01 

— 

- STAS 10815 

Metanol 

1.0 

0,5 

— 

- STAS 11105 

Metil mercaptan 

— 

0,00001 

— 

- */ 

Oxid de carbon 

6.0 

2,0 

— 

- *t 

Oxidanţi (O,) 

0,1 

0,03. 

— 

- STAS 11010 

Plumb 

— 

0,0007 

- 

- STAS 10810 


Sulfaţi în suspensie 
inclusiv aerosoli 
de acid sulfuric 

Tabelul 4 (continuare) 


1 

2 

3 

4 

5 

6 

(son 

0,03 

0,012 

— 

— 

STAS 11194 

Sulf ură de carbon 

0,03 

0,005 

— 

— 

STAS 11104 

Tricloretilenă 

4,0 

1.0 

— 

— 

*/ 

Pulberi suspensie 

0,5 

0,15 

- 

0,075 

STAS 10813 


*/ Metodele de analiză vor fi avizate de Ministerul Sănătăţii. 

OBSERVA ŢIE: în cazul altor substanţe decît cele din tabel se consideră 
că acestea depăşesc concentraţiile maxime admise atunci cînd mirosul lor 
dezagreabil şi persistent este sesizabil olfactiv. 

Depunerea maximă admisă de pulberi este fixată la 17 g/m 2 lună. 


DE LA EXPERIENŢĂ MEDICALĂ LA NORMĂ DE 

CALITATE A AERULUI 

Baza pentru fixarea nivelurilor pe care le considerăm 
acceptabile pentru concentraţiile în aer ale poluanţilor o con¬ 
stituie observaţiile privind aspectele adverse ale noxelor 
asupra omului*. Iată un exemplu referitor la bioxidul 
de azot, extras din „Air Quality Criteria for Nitrogen Oxi- 
des" (Environmental Protection Agency, U.S.A., 1971): 
1) Pragul olfactiv (concentraţia la care substanţa este per¬ 
cepută prin miros) se situează la circa 225 fxg/m 3 ; 2) expu¬ 
nerea la o concentraţie de 9400 jxg/m 3 timp de 10 minute 
are drept efect unele dificultăţi respiratorii tranzitorii ; 
3) expunerea la 162 000 pg/m 3 timp de 30 de minute conduce 
la edem pulmonar; 4) la concentraţii medii zilnice ale oxi¬ 
dului de azot cuprinse între 117 şi 205 [xg/m 3 timp de 6 
luni, în prezenţa suspensiilor de nitraţi la un nivel maxim 
de circa 3800 ug/m 3 , apar îmbolnăviri respiratorii acute. 
Iată deci un număr de patru niveluri, cu efectele corespunză¬ 
toare. Se poate observa din aceste date că valorile în sine 
ale concentraţiei nu spun totul; cu alte cuvinte, ele ar fi 
incomplete dacă nu s-ar specifica alte două caracteristici şi 
anume: (a) perioada de mediere a concentraţiei, şi (b) peri¬ 
oada de referinţă (sau de observare); pentru cel de-al patru- 

* Pot fi luate în considerare şi alte limite pentru puritatea aerului; 
cum ar fi cele ce garantează protecţia florei, sau a faunei, sau a unor ma-, 
teriale. în acest capitol ne vom referi însă la limitele menite să asigure 
sănătatea populaţiei. 

lea nivel de mai sus aceasta a fost de 6 luni. Se poate observa 
de asemenea că expunerile la poluanţii aerului pot fi de două 
feluri: expuneri de scurtă durată (nivelurile 2 şi 3) şi ex¬ 
puneri de lungă durată (nivelul A). Expunerile de scurtă 
durată nu sînt specifice experienţelor ci pot avea loc şi în 
condiţii reale, ca de pildă în cazul emisiilor accidentale de 
substanţe toxice în atmosferă. După cum vom vedea, modul 
de abordare a celor două genuri de expuneri diferă funda¬ 
mental. 

S-ar părea, deci, că dispunînd de astfel de informaţii 
privind efectele bioxidului de azot asupra sănătăţii omului — 
spre a ne menţine în cadrul exemplului ales * — limita 
superioară pe care trebuie să o pretindem concentraţiei în 
atmosferă a poluantului reiese imediat: este cea corespunză¬ 
toare absenţei oricăror efecte adverse. în realitate, lucrurile 
nu sînt atît de simple pe cit par. în primul rînd trebuie să 
constatăm că, din nefericire, industria este astăzi con¬ 
fruntată cu o serie de dificultăţi atunci cînd îşi propune să 
adopte tehnologii suficient de puţin poluante spre a fi res¬ 
pectată cu stricteţe orice limită de puritate a aerului ce re¬ 
zultă din considerente exclusiv medicale. Astfel, un individ 
supus condiţiilor de la punctul A de mai sus va trebui să se 
consoleze cu constatarea că nu are altă alternativă decît 
să contracteze în medie una sau două bronşite la fiecare 
şase luni datorită poluării cu X0 2 a zonei unde locuieşte. 
Aşadar, individul va trebui să accepte un anumit risc legat 
de poluarea atmosferei. De fapt, lucrurile se complică încă 
şi mai mult din momentul în care observăm (ceea ce de 
altfel este evident) că problema nu se pune pentru individ ci 
pentru o întreagă colectivitate. Va trebui deci să luăm în 
considerare nu riscul individual, ci un risc social **. Este 
vorba de două noţiuni total diferite, pe care însă nu le vom 
trata aici ***. 


* în literatură pot fi găsite numeroase alte constatări privitoare la 
efectele bioxidului de azot. 

** Riscul va fi acceptat, se înţelege, numai de către colectivitatea care 
beneficiază de pe urma activităţii generatoare de risc. 

*** Consideraţii interesante privind diversele tipuri de risc pot fi 
găsite de pildă în articolul lui Fantowicz şi Ravetz, „Three tvpes of risk 
assessment: A methodological analvsis" din „Risk Analysis in the Private 
Sector", Plenum Press, 1985, p. 217, precum şi in „Cercul care se închide", 
de B. Commoner, Ed. Politică, 1980, p. 202. 



Dacă se poate admite, cu o oarecare aproximaţie, că un 
individ prezintă de fiecare dată acelaşi „răspuns" la un 
acelaşi nivel de poluare, în condiţii date, „răspunsurile" 
unui grup de indivizi pot să difere considerabil între ele. 
Astfel, spre a nu ne referi decît la pragul olfactiv al N0 2 , 
stabilit experimental (în aceeaşi publicaţie amintită mai 
sus), numai 3 subiecţi din S testaţi au perceput mirosul 
chiar de la intrarea într-o incintă în care concentraţia era 
de 225 [j.g/m 3 ; la o concentraţie de 415 p.g/m 3 , numai 8 su¬ 
biecţi din 13 au perceput imediat mirosul; abia la concen¬ 
traţia de 835 ;ug/m 3 toţi subiecţii au perceput mirosul chiar 
de la primul contact. La constatări asemănătoare s-a ajuns 
în cea mai mare parte a observaţiilor efectuate asupra 
colectivităţilor umane aflate în condiţii reale de poluare 
a atmosferei, constatări de altfel de loc surprinzătoare, 
întrucît este de la sine înţeles ca, în condiţii date de mediu 
ambiant, membrii unei colectivităţi să reacţioneze diferit, 
în funcţie de particularităţile organismului lor. 

Aparent, soluţia se află la îndemînă şi anume constă 
în a alege drept prag acea valoare a concentraţiei pentru 
care, în urma observaţiilor medicale asupra colectivităţii 
umane studiate, nu se constată efecte negative de nici un 
fel (nici imediat, nici pe termen lung) imputabile polu¬ 
antului în cauză, la nici unul dintre membrii grupului stu¬ 
diat. în realitate, această soluţie este criticabilă sub nume¬ 
roase aspecte. Trecînd peste observaţia deja amintită pri¬ 
vitoare la dificultăţile tehnologice ale industriei (deşi în 
ochii unora, ce manifestă o exigenţă nerealistă, industria 
„nu ar avea nici o scuză" pentru vina de a fi poluantă), 
trebuie să subliniem că în majoritatea cazurilor prezenţa 
în aer a poluanţilor la niveluri inferioare celor declarate la 
un moment dat ca „absolut inofensive" nu înseamnă nici¬ 
decum absenţa oricăror efecte adverse. După cum declara 
în 1985 J. Padgett, preşedintele de atunci al Asociaţiei 
pentru Controlul Poluării Aerului din SUA, „aparatele 
mai sensibile şi rezultatele cercetării efectelor poluanţilor, 
disponibile din 1970 încoace, au pus în evidenţă efecte, 
adesea mici, la concentraţii din ce în ce mai mici. Substan¬ 
ţele cancerigene ilustrează clar problema utilizării pragu¬ 
rilor pentru stabilirea normelor de calitate a aerului. Con¬ 
cepţia cea mai răspîndită despre substanţele cancerigene 

este că orice concentraţie diferită de zero implică un risc 
de cancer. Aşadar, pentru a asigura protecţia împotriva 
oricărui efect, normele de puritate pentru aceşti poluanţi 
trebuie să fie fixate la zero. Alternativa este de a accepta 
riscul". Dar, deşi cu mai puţină stringenţă, problema rămîne 
valabilă, principial, şi în cazul noxelor care în prezent nu 
sînt suspectate de a fi cancerigene. Să nu uităm că poluarea 
atmosferei a intrat masiv în atenţia opiniei publice şi, de¬ 
sigur, a specialiştilor, abia după cel de-al doilea război mon¬ 
dial, şi că în timpul destul de scurt care a trecut de atunci 
experimentatorii în domeniul efectelor poluanţilor au tre¬ 
buit să facă faţă unor dificultăţi foarte serioase. Una dintre 
acestea este varietatea considerabilă a noxelor emise în 
atmosferă; astfel, publicaţia „The World's Air Ouality 
Management Standards", voi. I, editată de Agenţia pen¬ 
tru Protecţia Mediului înconjurător din S.U.A. în 1974, 
care este o sinteză a normelor de calitate a aerului din di¬ 
ferite state ale lumii, enumera 117 substanţe poluante. 
Normele republicane pentru protecţia muncii, publicate 
la noi de Ministerul Muncii şi de Ministerul Sănătăţii în 
1975, fixează concentraţii maxime admise (profesionale) 
pentru nu mai puţin de 384 de substanţe toxice; desigur, 
doar o mică parte dintre acestea sînt susceptibile de a fi 
întîlnite în atmosfera liberă în cantităţi semnificative. 
Dar ambele aceste informaţii sînt suficiente pentru a con¬ 
vinge de amploarea problemei. Alte dificultăţi sînt legate de 
precizia şi de semnificaţia rezultatelor; făcînd abstracţie de 
aparatură (căreia este firesc să-i pretindem anumite per¬ 
formanţe), este vorba în egală măsură de precizia corelată 
cu durata observaţiilor; aceasta trebuie să fie suficient de 
mare atît pentru a nu scăpa efectele pe termen lung, cît şi 
în vederea atingerii unei semnificaţii statistice satisfăcă¬ 
toare a rezultatelor. Toate acestea sugerează că pentru mulţi 
poluanţi, dacă nu chiar pentru marea lor majoritate, ne 
aflăm încă departe de cunoaşterea completă a efectelor. 
Dificultăţile enumerate se reflectă în împrăştierea destul 
de mare a rezultatelor observaţiilor şi, mai departe, după 
cum spuneam, în diversitatea considerabilă a normelor de 
calitate a aerului adoptate de diferite state pentru un acelaşi 
poluant. Astfel, concentraţia maximă admisibilă în aer 
pentru acidul clorhidric este, în medie pe 24 de ore, 15 ug/m 3 

în R. D. Germană, în timp ce în Israel aceasta este de 
400 pg/m 3 ! Desigur, o asemenea divergenţă nu poate fi 
pusă exclusiv pe seama împrăştierii datelor experimentale; 
aici intervine deopotrivă opţiunea legislatorului faţă de 
acceptarea unui anumit risc implicat de expunerea la acţi¬ 
unea poluantului respectiv. 

Toată această discuţie nu a avut nicidecum menirea să 
sugereze că, avînd în vedere incertitudinile proprii bazei 
experimentale, ar fi inutil să se fixeze norme pentru o serie de 
poluanţi; scopul a fost acela de a trece în revistă impli¬ 
caţiile relaţiei dintre datele experimentale şi normă şi, 
o dată cu aceasta, de a aduce argumente împotriva opi¬ 
niei greşite — dar încă relativ răspîndite — că este posibil 
să se fixeze norme „de risc zero". 


NORMĂ DE CALITATE A AERULUI 
ŞI STATISTICĂ MATEMATICĂ 


Să începem prin a reaminti un fapt esenţial: concen¬ 
traţia în aer a unui poluant este o mărime probabilistă 
(aleatoare), caracterizată prin fluctuaţii imprevizibile, dato¬ 
rită — într-o mai mică măsură — fluctuaţiilor emisiei, şi — 
într-o măsură determinantă — turbulenţei atmosferice. Efec- 
tuînd într-un punct un şir de măsurări asupra concentra¬ 
ţiei, vom obţine un set de valori caracterizat printr-un 
număr de caracteristici statistice: medie, abatere medie 
pătratică, funcţie de repartiţie, cuantile * etc. Dacă în 


* Numim funcţie de repartiţie (în cazul de faţă empirică, fiind vorba 
de un şir de date experimentale; cînd numărul acestora din urmă tinde 
către infinit, „la limită", se obţine funcţia de repartiţie teoretică) „tabelul" 
(mulţimea) frecvenţelor cazurilor cînd valorile mărimii aleatoare sînt 
inferioare unor praguri date, oricare ar fi acestea; la limită, aceste frec¬ 
venţe devin, conform definiţiei, probabilităţi, iar funcţia de repartiţie 
poate fi exprimată, eventual, printr-o formulă (lege de probabilitate). 

Media aritmetică a valorilor x,, x„, .... x-y se defineşte, simplu, prin 
1 N ... 

m = — 2 X{. Abaterea medie pătratică se defineşte prm s = 
N <_î 

1 f 1 A' 

= 1/ - X) (xt — m) z • Pătratul acesteia, s-, se numeşte dispersie. Se 

V -V— 1 i = l 

cadrul unui program de supraveghere a poluării vom relua 
măsurătorile, şi anume vom efectua un acelaşi număr de 
măsurători, sau, ceea ce este echivalent, ne vom raporta 
de fiecare dată la o aceeaşi perioadă de timp, atunci vom 
putea adăuga şi concentraţia maximă la parametrii sta¬ 
tistici enumeraţi. Este important să subliniem aici că nu 
există altă modalitate de a norma o mărime aleatoare decit 
aceea de a norma parametrii statistici ai acesteia. 

Cu aceste elemente, vom putea defini mai precis norma 
de calitate a aerului. Pentru un poluant dat, P, ea se va 
compune din: 

a) CMA medie pe un interval de timp bine definit, t, 

b) Frecvenţa /, asociată CMA, şi 

c) Intervalul de referinţă 1 (de regulă, de 1 an). 

Dacă frecvenţa de la pct. b este dată în număr de cazuri 

cu care CMA poate fi atinsă sau depăşită în intervalul de 
referinţă I, atunci frecvenţa înglobează ambele caracte¬ 
ristici de la punctele (b) şi (c) şi nu mai este necesar să 
se definească în mod distinct trei caracteristici pentru nor¬ 
ma de calitate de aerului. Este insă posibil ca frecvenţa 
asociată CMA să fie fixată in fracţiuni de unitate sau in 
procente, caz în care precizarea intervalului de referinţa 
este absolut necesară. 

Vom spune că norma pentru poluantul P, într-un punct 
dat din zona de interes, este respectată dacă CMA medie 
pe intervalul t este atinsă sau depăşită cu o frecvenţă cel 
mult egală cu f în intervalul de timp I *. 

De exemplu, cele şase norme federale de calitate a aerului din 
S.U.A. (pentru CO, hidrocarburi, N0 2 , oxidanţi fotochimici, 
pulberi şi S0 2 ) sînt fixate fie ca medii anuale, fie, mai frec¬ 
vent, ca maxime anuale, în care caz se admite cel mult 
o valoare egală cu sau mai mare decît concentraţia maximă 


numeşte p-cuantilă , în cazul repartiţiei statistice teoretice, acea valoare x p a 
variabilei aleatoare pentru care probabilitatea ca variabila să. ia valori inferi¬ 
oare lui x p este p ; p — cuantila empirică este echivalentul celei de mai sus în 
cazul unui şir de N valori, probabilitatea p înlocuindu-se cu frecvenţa 
corespunzătoare. 

* Acest enunţ este valabil principial. După cum se vede din STAS 1257*î, 
în cazul normelor din ţara noastră nu se specifică nici /, nici I. Ele vor fi 
interpretate ca fiind valori limită care nu pot fi atinse niciodată, cu toate 
ambiguităţile — după cum vom vedea — ce rezultă din această inte pretare. 

admisă în interval de 1 an. Una dintre normele suedeze de 
calitate a aerului prevede că concentraţia medie pe 30 min. 
a S0 2 poate atinge sau depăşi valoarea de 0,25 ppm * 
(751 ptg/m 3 ) de cel mult 15 ori în decurs de o lună. Rezultă 
deci că în primul caz, cel al normelor americane stabilite 
ca maxime anuale, măsurătorile de concentraţie ce acoperă 
intervalul de 1 an vor fi ordonate descrescător şi se vor 
examina primele două valori: maximul anual şi a doua 
valoare ca mărime; dacă primul atinge sau depăşeşte 
CMA, iar a doua se situează dedesubt, concluzia va fi că 
norma pentru poluantul analizat este respectată în amil 
respectiv. în al doilea caz, cel al normei suedeze, concen¬ 
traţiile medii pe 30 min. ale S0 2 acoperind intervalul de o 
lună vor fi ordonate de asemenea descrescător şi vor fi 
examinate primele 16 valori; dacă primele cel mult 15 se 
situează peste 0,25 ppm, iar celelalte dedesubt, vom con¬ 
chide că norma pentru S0 2 a fost respectată în acea lună ; 
dacă cel puţin 16 valori se află deasupra CMA înseamnă 
că norma este încălcată. 

De regulă, pentru un poluant dat se stabilesc CMA cores- 
punzînd mai multor perioade de mediere. Astfel, norma¬ 
tivul românesc (ca şi reglementările din majoritatea celor¬ 
lalte state) prevede în cea mai mare parte a cazurilor con¬ 
centraţii maxime admise medii pe 30 min. şi pe 24 ore. Justi¬ 
ficarea este că o CMA medie pe 24 de ore, de exemplu, nu 
este suficient de restrictivă ea singură, in sensul că, dato¬ 
rită variabilităţii mari a concentraţiei poluantului, respec¬ 
tarea normei (unice) nu ar asigura automat împotriva unor 
concentraţii de scurtă durată inacceptabil de mari. Cu alte 
cuvinte, pare rezonabil ca existenţa a două norme pentru 
un acelaşi poluant să invite la respectarea lor simultană. 
Totuşi, măsurătorile în atmosfera reală au arătat că varia- 
bilitatea concentraţiei în mediu urban este în general limi¬ 
tată: măsurătorile în două localităţi diferit industriali¬ 
zate pun în evidenţă niveluri ale concentraţiilor diferite, 
dar aproximativ o aceeaşi formă a repartiţiei statistice 
(aceeaşi lege de probabilitate şi abateri medii pătratice com¬ 
parabile între ele). De aici rezultă că relaţiile concentraţie- 


* ppm: părţi pe milion, adică volume de gaz „străin" la 1 milion 
de volume de aer „pur", la 25°C şi 760 rnrnHg. 

perioadă de mediere-frecventă de apariţie tind să se păstreze, 
adică să fie relativ independente de zona urbană (în absenţa 
unei surse dominante). Astfel, normele de calitate a aerului 
pentru diferite perioade de mediere vor trebui să răspundă 
cerinţelor de a fi reciproc consistente, şi anume în concor¬ 
danţă cu relaţiile valabile pentru atmosfera reală. Dacă 
nu s-ar întîmpia aşa, s-ar ajunge la situaţia nedorită ca una 
din ele să fie, de pildă, mereu respectată, iar cealaltă să fie 
mereu încălcată. Această concordanţă bazată pe relaţii în 
mediul de transport al poluanţilor ar trebui să fie, cel puţin 
în principiu, dublată de o concordanţă în domeniul efectelor 
medicale, în măsura în care ambele sînt aspecte ale aceleiaşi 
realităţi. 


„PUTEREA" UNEI NORME DE CALITATE A AERULUI 


Există un principiu general care se aplică în orice activi¬ 
tate ce implică riscul (sau opusul său, siguranţa): riscul se 
calculează pentru condiţii naturale de desfăşurare a activi¬ 
tăţii respective. De exemplu, în construcţii, rezistenţa unei 
structuri se calculează pentru un anumit grad de seismici¬ 
tate şi pentru o solicitare orizontală dată datorată vîntului. 
Acestea sînt mărimi cuantificabile, şi anume prin interme¬ 
diul statisticii (deşi orice estimare statistică conţine o anu¬ 
mită incertitudine). Accidentele datorate incapacităţii şi 
actelor ostile nu pot fi eliminate prin creşterea gradului de 
asigurare, tocmai datorită faptului că acestea din urmă 
nu sînt mărimi cuantificabile. Se poate aduce argumentul — 
afirmă Borges şi Castanheta (în „Siguranţa structurilor", 
Ed. Tehnică, 1974, p. 16) — că majoritatea accidentelor sînt 
provocate tocmai de cauze de acest tip. Totuşi, chiar şi în 
acest caz nu este infirmat criteriul de a fundamenta proiec¬ 
tarea pe o abordare statistică. 

Oricît de mult ar diferi normele de calitate a aerului de 
normele cerute de siguranţa structurilor, principiul enunţat 
se aplică şi în cazul riscului implicat de poluarea atmosferei. 
Trebuie să reamintim însă că în poluarea atmosferei există 
doi factori potenţiali de agravare: condiţiile de dispersie în 
atmosferă a poluanţilor (condiţii „naturale" în sensul celor 



•de mai sus) şi emisiile, care, prin însăşi natura lor, pot fi 
cel mult „normale", în nici un caz „naturale". Am putea 
•deci afirma că normele de calitate a aerului sînt destinate să 
limiteze nivelul poluării în condiţii de emisii normale. Prin 
această definire, nu pe deplin lipsită de ambiguitate, se 
au în vedere acele emisii care rezultă din respectarea strictă 
a proiectului de tehnologie (presupunîndu-se că acesta a fost 
la rîndul lui supus unor restricţii rezultate din minimizarea 
emisiilor). Referindu-ne la respectarea strictă a tehnologiei, 
vom exclude aşadar avariile. Dificultatea, aici, stă în faptul 
că, cel puţin în prezent, avaria nu are totdeauna, în viziu¬ 
nea tehnologului, amploarea catastrofală pe care termenul 
i-o sugerează nespecialistului; ba chiar se vehiculează ex¬ 
presia „avarie controlată", care constă, de regulă, într-o 
manevră voită (şi prevăzută de instrucţiuni) a operatorului, 
în scopul de a proteja o instalaţie sau produsul aflat în curs 
de fabricare, atunci cînd survine pe neaşteptate o situaţie 
critică, manevră care se soldează cu eliminarea în atmosferă 
a unei cantităţi de poluant. Poate fi o astfel de manevră 
considerată ca fiind parte integrantă din procesul tehnologic, 
sau nu? întrebarea este cu atît mai îndreptăţită cu cît 
avariile „controlate" sînt „prevăzute" uneori a avea loc cu 
frecvenţe mergînd, în medie, pînă la una pe săptămînă, 
dacă nu chiar una pe zi! Am putea răspunde că nu există 
motive de a considera „avariile controlate" abateri de la 
fluxul tehnologic, cu condiţia ca normele de calitate a aeru¬ 
lui să fie respectate. Fluxului tehnologic i s-ar da astfel o 
accepţiune mai largă. Din păcate însă, acest lucru nu se 
întîmplă în realitate: controlate sau nu, avariile conduc la 
încălcări ale normelor de calitate a aerului, cu singura deo¬ 
sebire că în cazul „avariilor controlate" încălcările sînt mai 
puţin flagrante. 

Cu toate aceste ambiguităţi în definirea emisiilor „nor¬ 
male", un lucru este cert: „puterea" normelor de calitate 
a aerului este limitată. Ele nu pot proteja populaţia împotriva 
emisiilor catastrofale. în asemenea situaţii, vinovaţii, dacă 
sînt, vor fi judecaţi nu pentru încălcarea standardului de 
puritate a aerului (ceea ce ar fi mult prea puţin), ci după 
legea penală. Cu alte cuvinte, normele de calitate a aerului 
se referă totuşi la emisii normale, oricît de ambiguu ar fi 
ele definite. 

NORMELE DE CALITATE A AERULUI SI MODELAREA 
DIFUZIEI POLUANŢILOR 


A sosit momentul să rediscutăm, pe scurt, prin prisma 
ultimelor precizări referitoare la normele de calitate a aeru¬ 
lui, modelarea dispersiei poluanţilor. Mai este oare nevoie 
să atragem atenţia că valorile critice de care aminteam în 
capitolul respectiv sînt de regulă tocmai concentraţiile maxime 
admise? CMA constituie baza pentru calcularea, printre 
altele, a înălţimii necesare a coşurilor industriale. Ţinînd 
cont de costul considerabil al unor categorii de coşuri indus¬ 
triale, de pildă al coşurilor centralelor termoelectrice, se vede 
că implicaţiile „nemedicale" (în cazul de faţă financiare) 
ale normelor de calitate a aerului nu sînt deloc neglijabile; 
ceea ce de altfel nici nu-i surprinzător: menţinerea poluării 
mediului la un nivel acceptabil cere nu numai bunăvoinţă 
ci şi fonduri. 

Să ne amintim că numărul stărilor meteorologice luate în 
considerare în scopul modelării dispersiei (în cazul modelu¬ 
lui discutat), conform divizării în clase a parametrilor k, u 
şi S, este finit şi anume de 448. Unele dintre aceste stări 
favorizează dispersia, altele îi sînt defavorabile. Dintre stă¬ 
rile defavorabile, una va fi desigur cea mai defavorabilă. 
S-ar părea deci că se întrevede posibilitatea să dimensionăm 
coşul de evacuare în aşa fel încît concentraţia în această 
cea mai defavorabilă stare, calculată cu o simplă formulă, 
cea pentru emisia continuă, să se situeze sub CMA. Cunoaşte¬ 
rea frecvenţei stării n-ar mai fi necesară şi cu atit mai puţin 
cunoaşterea frecvenţelor celorlalte stări meteorologice. „Ieşi¬ 
rea" modelului (astfel simplificat) n-ar mai fi o frecvenţă 
ci o simplă concentraţie, şi anume maximă absolută, astfel 
încît CMA ar putea fi luată în accepţiunea de valoare „care 
nu poate fi depăşită niciodată". în realitate, acest procedeu 
de estimare a concentraţiei se dovedeşte a fi neadecvat, 
în sensul de a fi, după caz, în funcţie de gravitatea poluării 
potenţiale induse de surse, fie prea restrictiv (pentru că ia 
în considerare o stare meteorologică ce poate să apară extrem 
de rar), fie prea larg, atunci cînd nivelul potenţial al polu¬ 
ării impune o atenţie specială în estimări. în legătură cu 
acest din urmă aspect, trebuie să avem în vedere că pro- 

cesele de difuzie din atmosferă sînt adesea nestaţionare şi 
că tocmai in astfel de condiţii (necuantificabile) apar stările 
de poluare extremă, care scapă în general modelării numerice. 
Se poate deci afirma că dacă modelul „pretinde" că ia în 
seamă (conform schemei adoptate) starea cea mai defavora¬ 
bilă pentru poluare, realitatea dezminte, în principiu, această 
pretenţie şi oferă stări tot mai defavorabile pe măsură ce 
intervalul observaţiilor creşte. Desigur, modelul de dispersie 
pe care l-am schiţat mai înainte se sprijină tot pe un număr 
dat de stări meteorologice. Dar discuţia se referă nu la un 
model anume ci la modelare în principiu. Adecvarea mode¬ 
lării la norme (şi invers) trebuie să fie tot principială. 


NORMELE DE CALITATE A AERULUI 
ŞI CERTITUDINEA RESPECTĂRII LOR 


Ne vom referi în acest ultim paragraf al capitolului la 
sursa în funcţiune, deci al cărei impact asupra mediului 
ambiant poate fi nu numai estimat ci şi efectiv măsurat 
cu ajutorul aparatelor. 

Evident, certitudinea cu care afirmăm respectarea normei 
pe baza unui eşantion de măsurători este condiţionată în 
primul rînd de precizia aparatului de măsură. Aceasta 
afectează mai ales valorile individuale *. Printre ele se 
numără valoarea maximă, adică aceea care prezintă cel 
mai mare interes. (Admitem aici că CMA este dată ca maxim 
anual). Aşadar afirmaţia că norma de calitate a aerului este 
respectată (sau că nu este) se sprijină pe o singură valoare 
şi poate fi eronată o dată cu aceasta, adică destul de probabil. 

Acest inconvenient a făcut să se sugereze (şi uneori — 
încă rar — să se şi adopte) şi alţi parametri statistici drept 


* Dacă apreciem precizia mărimii aleatoare prin abaterea medie 
pătratică a eşantionului de date, aşa cum se procedează în general, vom 
vedea că precizia unei caracteristici statistice a eşantionului (care este la 
rîndul ei mărime aleatoare) este superioară preciziei valorilor individuale; 
de exemplu, abaterea medie pătratică a mediei eşantionului scade faţă de 
abaterea medie pătratică a eşantionului cu factorul N (N fiind volumul 
eşantionului): ■Smedie = s/v-V. Acelaşi lucru se poate spune, deşi relaţiile 
sint altele, despre celelalte caracteristici statistice. 

norme în locul concentraţiei maxime. Mărimea reprezen¬ 
tată de a 15-a valoare dintr-un eşantion lunar pentru con¬ 
centraţia medie pe 30 min. a S0 2 , despre care s-a amintit 
mai sus, este una dintre excepţiile deja adoptate. Există 
de asemenea recomandări să se adopte drept norme 0,9 — 
sau 0,95-cuantile. De exemplu, în Olanda, norma pentru 
concentraţia medie zilnică a S0 2 este 0,98-cuantiia, în 
valoare de 250 u.g/m 3 , iar pentru N0 2 pentru aceeaşi cuan- 
tilă CMA este 135 ;ig/m 3 . 

Alte precauţii pentru a oferi un grad rezonabil de certi¬ 
tudine a respectării normelor de calitate a aerului se referă 
la numărul de măsurători. Teoretic, într-un an dat trebuie* 
să dispunem de toate măsurătorile posibile (365 în cazul 
concentraţiei medii zilnice, şi (8760 ore/an) X 2 = 17520 
în cazul concentraţiei medii pe 30 min.) pentru a constata 
cu certitudine dacă norma a fost sau nu respectată. Practic,, 
însă, este aproape imposibil să nu se rateze, din diverse cauze, 
un număr de măsurători. Rezultatul este că vom cunoaşte 
parametrul statistic dat, în particular maximul anual, 
cu o anumită precizie, şi anume cu atît mai mare cu cît 
numărul de date de care dispunem este mai mare. Nu vom 
intra în amănunte, care depăşesc cadrul acestei discuţii. 
Din considerente de bun-simţ însă, este clar că 5 valori 
din 365 posibile de exemplu vor fi mult prea puţine, în 
timp ce 300 ne vor oferi foarte probabil un grad de certi¬ 
tudine satisfăcător. La ce număr de date ne oprim pentru 
a atinge o semnificaţie rezonabilă, aceasta depinde de gra¬ 
dul de exigenţă al decidentului (funcţie, evident, de gravi¬ 
tatea problemei şi de riscul implicat). 

în sfîrşit, nu trebuie neglijată nici reprezentativitatea 
spaţială a măsurătorilor. în general, se bucură de o bună 
primire o afirmaţie de genul: în zona X, CMA pentru po¬ 
luantul P este respectată. Dar experimentatorul însărcinat 
cu supravegherea poluării atmosferei nu îşi poate permite 
să facă o asemenea afirmaţie decît dacă zona în cauză este 
„acoperită" de suficiente puncte de măsurare (şi, bine¬ 
înţeles, dacă în nici unul dintre puncte nu s-a înregistrat 
vreo încălcare a normei). „Acoperirea" zonei în sensul de 
mai sus este însă o problemă delicată şi anume în măsura. 

în care ambele genuri de reprezentativitate, în timp şi 
în' spaţiu, sînt strîns corelate cu fondurile băneşti alocate 
supravegherii. 

Găsirea numărului necesar pentru aparatele de măsură, 
a locului lor de amplasare, ca şi a programului optim de 
funcţionare (desigur, în raport cu anumite scopuri) consti¬ 
tuie obiectul unor tehnici matematice rafinate din dome¬ 
niile calculului operaţional, al teoriei informaţiei, al ana¬ 
lizei statistice multidimensionale ş.a.m.d. Desigur, acesta 
este cazul ideal. în realitate, informaţii utile se pot obţine 
deseori şi pe căi mai puţin pretenţioase (dar cu un efort 
mai mare şi cu o eficacitate mai redusă). înainte de orice, 
însă, trebuie evitată eroarea — încă destul de frecventă 
în practica supravegherii poluării atmosferei — de a ex¬ 
tinde în mod arbitrar asupra unei regiuni întregi valabili¬ 
tatea unor date care, în realitate, oferă informaţii asupra 
unei zone restrînse. 



REŢELE DE SUPRAVEGHERE A CALITĂŢII 
AERULUI 


Poate este semnificativ' faptul că s-a pus de către specia¬ 
lişti — şi continuă să se pună cu o oarecare regularitate, în 
diferite împrejurări — întrebarea: a măsura, sau a estima ? 
Desigur, întrebarea nu trebuie luată prea în serios. Dar 
nici nu trebuie considerată lipsită de orice raţiune. Reali¬ 
tatea este că nici unul dintre cele două moduri de abordare 
a problemei stabilirii nivelului de calitate a aerului, nici 
cel „teoretic", nici cel experimental, nu satisface pe deplin. 

Abordarea exclusiv experimentală — şi nu este cazul 
să o privim ca pe o alternativă pur ipotetică, deoarece la ea 
s-a recurs efectiv' în numeroase cazuri şi încă se mai recurge — 
păcătuieşte prin posibila lipsă de reprezentativitate a punc¬ 
telor de măsurare, prin numărul lor insuficient şi prin pro¬ 
gramarea necorespunzătoare a colectărilor de probe. La 
acestea se adaugă costul ridicat al aparaturii de prelevare/ 
analiză, al celei de laborator, precum şi necesităţile mari de 
personal. Nu este exclusă nici neadecvarea la scop a unei 
metode date de analiză chimică, în sensul că ea poate să 
nu fie suficient de specifică, suficient de rapidă, suficient de 
reproductibilă etc. 

Abordarea exclusiv „teoretică", practicată de asemenea 
pe scară destul de largă, prezintă la rîndul ei, cel puţin 
în cazul modelelor cu bază statistică, dezavantajul posibil 
al nereprezentativităţii; este vorba de nereprezentativitatea 
datelor de intrare ale modelului — parametri meteorologici 
şi caracteristici ale surselor. Desigur, un model nou, insufi¬ 
cient verificat, prezintă în plus riscul de a nu simula reali¬ 
tatea suficient de fidel. S-a întîmplat astfel cu unele for¬ 
mule de supraînălţare a penei de pildă, care, după un număr 
de eşecuri, au fost complet abandonate. în sfîrşit, un mo¬ 
del poate fi aplicat în condiţii diferite de cele pentru care a 

fost elaborat, în care caz el va furniza, se înţelege, date 
false. Nu ne propunem să dezvoltăm în continuare această 
problemă, care se pune de altfel în elaborarea strategiilor 
de păstrare a calităţii mediului. 

Esenţial este că determinarea calităţii aerului nu se 
poate lipsi de aportul modelării (şi, bineînţeles, invers, dar 
aceasta nu interesează aici). 

Ne vom ocupa în acest capitol numai de aşa-numitele 
reţele „la scară locală" sau „de impact" (al poluanţilor asupra 
mediului, desigur). De existenţa unei reţele la scară plane¬ 
tară, urmărind poluarea „de fond", s-a amintit în intro¬ 
ducere. Alte reţele, cu destinaţii speciale, cum ar fi cea de 
urmărire a precipitaţiilor acide, sau reţeaua de determinare 
a radioactivităţii factorilor de mediu, sînt organizate şi 
funcţionează la scară naţională. 


CUM SE „PROIECTEAZĂ" 0 REŢEA 
DE SUPRAVEGHERE? 


De aportul modelării — sau, mai precis, de una dintre 
aplicaţiile ei — la supravegherea calităţii aerului ne vom 
ocupa în acest paragraf. Este vorba de proiectarea de reţele 
de supraveghere, înţelegînd prin proiectare practic stabi¬ 
lirea a tot ce este necesar pentru urmărirea nivelului po¬ 
luării intr-o zonă: numărul şi poziţia punctelor de măsurare, 
programul de colectare a probelor de aer, baza instrumen¬ 
tală, personalul necesar şi canalele de informare cu date 
şi eventual de avertizare. De fapt, dintre toate aceste com¬ 
ponente ale proiectării, numai stabilirea poziţiei puncte¬ 
lor este legată strîns de modelare; într-o măsură mai mică 
depind de ea numărul punctelor (determinat în primul rînd, 
cel puţin în zonele cu poluare intensă, de fondurile dispo¬ 
nibile) şi programul de colectare. în cele ce urmează, cînd 
vom vorbi de proiectare de reţele vom înţelege numai aceste 
componente. 

O idee asupra complexităţii problemei, incluzînd obser¬ 
vaţia că soluţia nu este unic determinată, ne putem face 
din faptul că standardul Societăţii Americane pentru Tes¬ 
tări şi Materiale, ASTM, privitor la proiectarea programe- 

lor de urmărire a poluării atmosferice (D 1357-57) evită 
să dea vreun procedeu detaliat. Standardul se limitează 
la recomandări de principiu, altminteri realmente utile nu 
numai ca simple sfaturi de urmat ci şi — parte din ele — în 
calitate de criterii la o formulare în termeni cantitativi. 

Agenţia pentru Protecţia Mediului înconjurător din 
S.U.A. vede pentru amplasarea punctelor de măsurare 
următoarea prioritate: 

a) Zonele cu concentraţie mare a poluanţilor (stabilite, 
desigur, prin modelarea dispersiei şi a transportului poluanţi¬ 
lor, sau pe baza unor măsurători preliminare) ; 

b) Zonele dens populate; 

c) Locurile situate pe traseele principale de curgere a 
aerului la pătrunderea în zona urbană (ceea ce are darul 
să pună în evidenţă contribuţia surselor exterioare zonei 
de interes); 

d) Zonele proiectate a fi dezvoltate. 

Există două principii — remarcă A. N. Iasenski et al. 
intr-un articol publicat în Lucrările Observatorului Geo- 
fizic Principal din U.R.S.S., voi. 492, 1987, care stau la 
baza proiectării de reţele: 

I. Reţeaua să fie proiectată astfel încît cu datele obţi¬ 
nute să poată fi reprodus cît mai fidel şi cît mai complet 
cîmpul * concentraţiilor reale din zonă. Se recomandă utili¬ 
zarea concentraţiilor medii anuale. O astfel de reţea „spaţial 
reprezentativă" este concepută în vederea rezolvării urmă¬ 
toarelor probleme practice: evaluarea tendinţei calităţii 
aerului, evaluarea eficacităţii strategiilor de combatere 
a poluării atmosferei, validarea sau calibrarea unor modele 
de dispersie, dezvoltarea urbanistică. 

Proiectarea unui asemenea gen de reţea constă în stu¬ 
dierea structurii statistice spaţiale a cîmpului concentraţiilor 
(din măsurători preliminare sau obţinute prin simularea 
numerică a dispersiei) şi alegerea unei astfel de mulţimi de 
puncte de măsurare încît eroarea de interpolare atunci cînd 
se folosesc punctele alese pentru estimarea concentraţiilor 
în alte puncte din zonă să fie minimă. Este evident că o 


* Totalitatea valorilor concentraţiei ia punctele unui spaţiu, în cazul 
de faţă ale unei suprafeţe reprezentate de zona acoperită, de reţea; „echi¬ 
valentul" practic: valorile concentraţiei într-nn număr finit de puncte. 

astfel de punere a problemei are drept efect atingerea scopu¬ 
lui propus adică tocmai „eficacitatea" maximă a datelor 
obţinute în ceea ce priveşte „acoperirea" zonei de interes. 

Optimizarea amintită (minimizarea erorii de interpo¬ 
lare, mai precis a dispersiei acesteia) are la bază lucrările lui 
L. S. Gandin şi ale şcolii sale din U.R.S.S. * privind studiul 
cîmpurilor elementelor meteorologice; o parte însemnată 
din rezultatele lui sînt astăzi incluse în metode numerice de 
prognoză a vremii aplicate în diferite ţări. Nu vom intra 
aici în amănunte. 

II. Al doilea principiu care stă la baza proiectării de 
reţele este următorul: cu datele obţinute din reţea să poată 
fi estimată contribuţia unor surse individuale la cîmpul 
global al concentraţiilor, pentru a se putea acţiona asupra 
emisiilor. Este vorba îndeosebi de emisiile mari. Evident, 
pentru a se putea acţiona este nevoie să se dispună de un 
model matematic din care să reiasă contribuţiile surselor; 
este o cerinţă care nu pune probleme deosebite. O precauţie 
necesară este aceea ca punctele de măsurare să fie astfel 
alese, încît oricare ar fi direcţia vîntului, nici o sursă să 
nu rămînă „nesupravegheată": reţea „orientată pe surse" 
(source-oriented). 

Punctele se aleg astfel încît datele obţinute să fie maxim 
sensibile la variaţia emisiilor surselor principale (cele care 
constituie, luate împreună, 80—90% din emisia totală 
din zonă). 

Pe baza celor două principii rezultă, după cum se vede, 
două tipuri distincte de reţea. Desigur, nimic nu împiedică 
să se suprapună cele două tipuri într-o aceeaşi zonă dacă 
acest lucru se consideră necesar şi bineînţeles dacă există 
suficiente fonduri. Dar datele furnizate de ele vor trebui 
exploatate separat, în conformitate cu destinaţia lor. 

O metodă principial simplă, pusă la punct de Hougland 
şi Stephens („Air pollutant monitor siting by analytical 
techniques", în Journal of the Air Pollution Control Asso- 
ciation, 1976, 26, 1, pp. 51—53) şi care în ultimii ani a căpă¬ 
tat o răspîndire destul de largă în lume (sau a inspirat tehnici 


* V. de ex., L. S. Gandin şi R. L. Kagan: Statististiceskie metodî 
interpretaţii meteorologhiceskili dannîh. Ghidrometeoizdat, Leningrad, 


1976. 

asemănătoare), porneşte de la o grilă iniţială peste zona de 
interes, cu noduri distanţate între ele la 2,5 — 3 km. Se 
consideră că „zona de influenţă" a unei surse, corespunză¬ 
toare unei direcţii a vîntului, este întregul sector de vînt 
respectiv. în fig. 13 zona de influenţă a sursei nr. 2, cores¬ 
punzătoare direcţiei nord-vest a vîntului, este sectorul 
haşurat. Notîndu-se cu i sursa, cu j punctul de grilă (PG) 
şi cu k direcţia vîntului, se defineşte o măsură (factor) a 
„acoperirii" de către PG a fiecărei surse şi a fiecărei direcţii 
a vîntului, notată cu A ijk . Dacă PG j nu cade în sectorul 
k pentru sursa i, atunci măsura acoperirii A ijk se pune 
egala cu zero. Dacă PG cade în sectorul corespunzător unei 
surse date, măsura acoperirii va fi funcţie de frecvenţa acelei 
direcţii a vîntului f(k), de rata de emitere a sursei Q(i), şi 
de distanţa sursă-PG, D tl : 

jk =f{k) ■ Q(i) • [1/(1 + D a )]. 

Se foloseşte o funcţie de distanţă şi nu distanţa însăşi din 
două motive. Mai întîi, suma factorilor de acoperire urmează 
să fie maximizată, astfel că se cere o mărime care să fie 
invers proporţională cu distanţa (deoarece „ponderea" 
PG trebuie să crească cu „influenţa" sursei deci cu apro¬ 
pierea de ea*). în al doilea rînd, funcţia folosită trebuie 
să tindă către o valoare finită atunci cînd tinde către 
zero. Cînd un PG este inaccesibil, se consideră A ijk cores¬ 
punzător egal cu zero. 

în fig. 13 procedeul este ilustrat printr-o grilă iniţială de 
15 X 15 km, cu trei surse marcate cu steluţe, cu 36 PG 
(numerotate începînd cu j = 1 în colţul din stînga-sus şi 
mergînu spre dreapta) şi cu 8 sectoare de vînt începînd 
cu k — 1 (nord) şi continuînd în sensul acelor de ceasornic 
pînă la k = 8 (nord-vest). PG marcat cu săgeată cu contur 
este j — 16. Sursa este i = 2, iar sectorul de vînt este k = 8, 
adică NV. Dacă frecvenţa direcţiei NV este, să zicem, 12,5%, 
rata de emitere a sursei 2 este de 300 g/s, iar distanţa sursă- 
PG este de 6 km, atunci măsura acoperirii de către PG 16 


* Se au în vedere surse joase; în cazul surselor înalte, de-a lungul 
unei axe oarecare ce trece prin sursa concentraţia începe cu valoarea zero 
la „piciorul" sursei, creşte pe măsură ce ne depărtăm de sursă, atinge un 
maxim, după care începe să scadă cu distanţa. 

Fig. 13. Proiectarea do reţele de supraveghere: 
„zone de influenţi" ale surselor de poluare 
(exemplificare a metodei Hougland-Stephens). 


a sursei 2 pe sectorul de vînt 8 va fi A ij!: = A „ 16 8 = 
= 12,5 -300 • 1/1 + 6. In acelaşi punct j — 16, zona de 
influenţă a sursei nr. 1 corespunde direcţiei k — 7 (vest) 
a vîntului, iar zona de influenţă a sursei nr. 3 va cuprinde 
direcţia k = A (sud-est) a vîntului; aşadar, vom avea în 
total 3 factori de acoperire în acel punct. 

După calcularea măsurilor de acoperire se trece la o 
schemă de optimizare pentru a decide în care PG poten¬ 
ţiale se vor amplasa aparate de prelevare/măsurare. 

într-una din schemele de optimizare, denumită „orien¬ 
tată pe aparate" (monitor-oriented), factorii de acoperire se 
sumează pe fiecare PG după toate sursele şi după toate 
direcţiile vîntului: 

A tn . 

I ri 

Sumele rezultante Z } se ordonează descrescător. Dacă apa¬ 
ratele disponibile sînt în număr de K, se aleg primele K 
puncte de grilă ordonate după Zj. 

Principalul dezavantaj al schemei este că o sursă pu¬ 
ternică poate „acapara" un număr prea mare de PG poten¬ 
ţiale, lăsînd descoperite alte surse mai mici. 

O a doua schemă, „orientată pe surse", ia în considerare, 
pentru fiecare sursă şi pentru fiecare direcţie a vîntului, 
acel PG care are cel mai mare factor de acoperire. Se am¬ 
plasează aparate de măsură în acele PG care maximizează 
suma factorilor de acoperire, în limita a K aparate dispo¬ 
nibile : 

Max(Z) = Yi Yi maxj(/l 4 «- X,), 

i k 

cu restricţia 5 j < K, undeX^ = 1 dacă se atribuie aparat 

de măsură punctului j, şi X f = 0 în caz contrar. 

Această formulare „orientată pe surse" oferă asigu¬ 
rarea că sursele majore vor fi acoperite fără a fi neglijate 
cele mai mici. Totuşi, metoda prezintă dezavantajul că 
porneşte de la o mulţime discretă de amplasamente posi¬ 
bile, fără a permite abateri de la acestea. Se adaugă apoi 
definirea nu tocmai fericită a factorului dependent de dis¬ 
tanţă din măsura acoperirii, prin care sursele înalte sînt 
„dezavantajate". în sfîrşit, observăm că de fapt nu in¬ 
tervine în metodă nici un calcul de concentraţie, ceea ce 
iarăşi ridică un semn de întrebare. 

Iasenski et al. (op. cit.), pornind de la acelaşi principiu 
al ordonării PG potenţiale ale unei grile, defineşte factorii 
de acoperire în alt mod , şi anume: 

ÎJ = S S C,(i, k, U*)f{k), 

i k 

unde C] este concentraţia medie pe termen lung a polu¬ 
antului în punctul j datorată sursei i şi direcţiei k a vîn¬ 
tului; u* este viteza critică a vîntului (o valoare unică pe 
zonă, deşi în mod normal există cîte o viteză critică pentru 
fiecare sursă *). 

* De ce există o viteză critică a vîntului pentru o sursă dată? Ne 
amintim că în formula concentraţiei datorate unei surse cu emisie continuă 
viteza vîntului, «, intervine de două ori: o dată în expresia supraînălţării 
penei, A h, unde creşterea vitezei, «, duce, prin „culcarea" penei, la creşterea 
concentraţiei poluantului la sol, şi încă o dată în însăşi expresia concentra¬ 
ţiei, care scade cu creşterea vitezei vîntului. Din cele două tendinţe con¬ 
trare rezultă existenţa unei valori critice. 

Ţinînd cont de zonele de influenţă ale surselor (definite 
mai restrictiv decît în metoda lui Hougland şi Stephens), 
se obţine în fiecare PG cîte un şir de perechi (i, k ): (i v k x ), 
(t 2 , k 2 ), .... (h, ki), în număr de l lt denumit „indexul" PG. 
Punctele j în care urmează să fie instalate aparate se aleg 
în ordinea descrescătoare a indecşilor l } , iar factorii q } decid 
numai în caz de „paritate". Metoda conţine şi o procedură 
prin care pot fi stabilite abateri posibile ale coordonatelor 
punctelor alese de la cele calculate. 

Să nu uităm totuşi recomandarea de bun-simţ pe care 
o face acelaşi standard american ASTM citat mai sus: 
„Trebuie să se ştie că nici un instrument şi nici un procedeu 
nu pot înlocui judecata sănătoasă a unui specialist experi¬ 
mentat. A întreprinde o investigaţie cu cercetători neexperi¬ 
mentaţi sau a te limita la obţinerea a numai cîteva probe 
într-o singură situaţie, oricare ar fi aceasta, constituie un 
mare pericol". Prin acest sfat este avertizat cercetătorul 
înclinat să supraestimeze virtuţile abordării teoretice. Cu atît 
mai mult cel înclinat să i le conteste. 


CÎT DE DES MĂSURĂM CONCENTRAŢIA ? 


Dacă există la dispoziţie aparatură automată cu în¬ 
registrare continuă, frecvenţa determinărilor, evident, nu se 
mai pune. în ceea ce priveşte sistemul discontinuu de măsu¬ 
rare, există cîteva reguli de prelevare legate de periodici¬ 
tatea parametrilor meteorologici şi a emisiilor, valabile 
indiferent de tipul de reţea în sensul comentariilor de mai sus. 

Parametrii meteorologici care influenţează transportul 
şi difuzia poluanţilor prezintă cicluri diurne de variaţie; 
o dată cu ei variază periodic şi concentraţiile în aer ale 
poluanţilor. Astfel, stabilitatea atmosferică variază foarte 
pronunţat, şi anume este maximă în timpul nopţii, cînd 
predomină inversiunile de temperatură, şi minimă ziua, 
cînd, datorită dezvoltării turbulenţei, poluanţii sînt pu¬ 
ternic dispersaţi în atmosferă. Viteza vîntului şi uneori 
chiar şi direcţia (mai ales în zonele de coastă, unde se fac 
simţite brizele marine, şi în zonele de munte, unde acţio¬ 
nează brizele de tip munte-vale) prezintă de asemenea cicluri 

diurne. Toţi aceşti parametri, alături de alţii, ca de pildă 
precipitaţiile, manifestă şi o pronunţată ciclicitate anuală. 
Astfel, stabilitatea atmosferică este maximă iarna şi mini¬ 
mă vara. 

Emisiile, la rîndul lor, sînt supuse unor variaţii cu peri¬ 
oade de o zi (mai ales traficul auto), o săptămînă, un an 
(ca de pildă în cazul încălzirii rezidenţiale). 

Programul prelevărilor trebuie astfel conceput încît 
nici o stare meteorologică să nu fie neglijată. In caz contrar 
datele vor fi distorsionate, uneori lipsite chiar de orice 
reprezentativitate. 

în cazul reţelelor „orientate pe surse", frecvenţa măsură¬ 
rilor depinde de scopul propus. Dacă se urmăreşte „ţine¬ 
rea sub control" a surselor, adică reducerea emisiilor în 
cazul atingerii unor niveluri inacceptabile ale poluării ae¬ 
rului, sau cînd se prevede atingerea unor astfel de niveluri 
în ui'mătoarele cîteva ore, atunci frecvenţa prelevărilor 
nu poate fi mai mică decît, să zicem, una la trei ere (du¬ 
rata unei prelevări fiind în concordanţă cu perioada de 
mediere a CMA adică de 30 min.). Se înţelege, ideală este 
în acest caz măsurarea continuă. 

Dacă însă se urmăreşte depistarea contribuţiilor „pe 
termen lung" ale unor surse la încălcarea normelor de cali¬ 
tate a aerului în vederea unor eventuale îmbunătăţiri aduse 
tehnologiilor sau pentru adoptarea altor măsuri tehnice de 
diminuare a poluării, atunci prelevările pot fi mai rare. 
Se practică în astfel de cazuri, chiar si în ţările industriali¬ 
zate, datorită simplităţii mijloacelor instrumentale cerute, 
prelevarea de 24 de ore. Valorile medii pe acest interval 
furnizate în cadrul unui asemenea program scapă, de bună 
seamă, ciclurile diurne şi variaţiile cu perioade mai mici, şi 
bineînţeles nu sînt de folos în prognoza pe 24 de ore a po¬ 
luării. Dar ele răspund cu succes celorlalte scopuri ale supra¬ 
vegherii calităţii aerului. 

în paragraful „Normele de calitate a aerului şi certi¬ 
tudinea respectării lor" din capitolul intitulat „Norme de 
calitate a aerului" aminteam de precizia limitată, în sens 
statistic, cu care pot fi determinate caracteristicile sta¬ 
tistice ale şirurilor de măsurători ca urmare a incomplet i- 
tudinii acestora. Majoritatea lucrărilor în acest domeniu 
estimează precizia cu care se determină media anuală a 

concentraţiilor. Nu ne vom ocupa de metode teoretice, con- 
stînd în stabilirea „intervalelor de încredere" asociate para¬ 
metrilor estimaţi. în tabelul 5 (G. B. Morgan: „Assessment 
of ambiant air quality in the United States", la Seminarul 
de Proiectare a Sistemelor Informaţionale privind Mediul 
înconjurător, Katowice, Polonia, 1973) se prezintă o me¬ 
todă bazată pe prelucrarea unor cantităţi mari de date 
experimentale: 

Tabelul 5. Relaţia dintre frecvenţa prelevărilor zilnice 
(c dată la k zile) şi deviaţia faţă de media reală 


Deviaţia mediei obţinute 
din prelevări o dată la k 
k zile faţă de media anuală 

reală 

O/ 

-O 



1,-1 

3 

1,7 

4 

2,2 

5 

2 7 

6 

3,2 

7 

8,7 

8 

3,8 

<J 

5,0 

10 

5A 

11 

-1,7 

12 

5,0 

13 

6,4 


Rezultatele se bazează pe 9 ani de măsurători asupra con¬ 
centraţiei particulelor în suspensie la Philadelphia, S.U.A. 

Prin medie „reală" se înţelege acea medie anuală care a fost 
obţinută dintr-un şir complet de concentraţii medii zilnice 
(365 de valori). De exemplu, prelevările făcute o dată la 
5 zile conduc la o medie anuală estimată, care poate să 
difere de media „reală" cu 2,7% din aceasta. 

în tabelul 6 este prezentată o altă estimare a preciziei 
determinărilor în funcţie de frecvenţa prelevărilor, bazată 
pe 5 ani de măsurători asupra concentraţiei S0 2 într-un 
punct din Dusseldorf, R. F. Germania. Metoda adoptată 
este întrucîtva diferită: au fost calculate media aritme¬ 
tică pe toată perioada măsurătorilor zilnice (medii pe 24 ore), 

Tabelul 6. Relaţia dintre frecvenţa prelevărilor zilnice 
şi coeficientul de variaţie a mediilor de selecţie 


Număr de Coeficientul de variaţie 

prelevări pentru mediile de selecţie 

pe an (% din media reală) 


182 

5,3 

169 

5,5 

156 

5,7 

143 

6,0 

130 

6,3 

117 

6,6 

104 

7,0 

91 

7,6 

78 

8,2 

65 

8,9 

52 

10,0 

39 

11,6 

26 

14,1 


împreună cu abaterea medie pătratică a valorilor indivi¬ 
duale. De aici a fost calculat coeficientul de variaţie* 
pentru mediile aritmetice ale unor eşantioane statistice 
obţinute cu diferite frecvenţe de prelevare. 

Coloanele 1 din cele două tabele corespund între ele. De 
exemplu, k = 2 din tabelul 5 este echivalent cu 182 (365 
zile/2) în cel de-al doilea, cu deosebirea că în acest din urmă 
caz nu este vorba de o regularitate a prelevărilor ci de probe 
repartizate la întîmplare în decursul unui an. Coeficientul 
de variaţie caracterizează intervalul în care este de aşteptat 
să găsim o deviaţie între media „reală" şi media eşantionu¬ 
lui cu o probabilitate de aproximativ 70%. Astfel, pentru 
k = 2, media eşantionului se află cu o probabilitate de 
aprox. 70% într-un interval de 5,3% din media reală. Invers, 
dacă ne propunem să stabilim mărimea eşantionului cores- 
punzînd unei precizii dorite, vom adopta un program de 
prelevare în conformitate cu coloana 1. 


* Coeficient de variaţie: parametru statistic definit prin raportul. 
In procente, dintre abaterea medie pătratică a şi media aritmetică p : v = 
= (a/p) ■ 100%. în cazul repartiţiei normale, probabilitatea ca o valoare 
a mării aleatoare să „cadă" în intervalul cuprins între + a şi —a în 
jurul mediei (repartiţia este simetrică) este de 68%. 

Judecind dupâ cît de lent scade precizia în determinarea 
mediei anuale — de la 5,3 la 14,1% —la o micşorare de 
7 ori a frecvenţei prelevărilor, de la una la două zile la una 
la două spătămîni, s-ar putea deduce că nu există motive 
să cerem prea mult de la un program de supraveghere. 
Realitatea este însă alta: media aritmetică pe termen lung 
este un parametru puţin sensibil la variaţia emisiilor; 14% 
din media „reală" poate fi adesea, în funcţie de scopul 
supravegherii o precizie inacceptabilă. Alţi parametri, cum 
ar fi maximul anual şi cuantilele superioare ale repartiţiei 
statistice, manifestă o dependenţă mult mai strînsă de 
frecvenţa prelevărilor. 

SUPRAVEGHEREA CALITĂŢII AERULUI 
ÎN ROMÂNIA 


După toate aceste informaţii referitoare la principiile 
generale de organizare a reţelelor, să facem o scurtă pre¬ 
zentare a situaţiei din ţara noastră în acest domeniu. 

Prima reţea urbană permanentă de supraveghere a 
poluării atmosferei, înfiinţată de Institutul de Meteorologie 
şi Hidrologie la cererea administraţiei locale, a început 
să furnizeze date în 1969 la Hunedoara. I s-au adăugat 
îndată după aceea, în 1971, reţelele din zonele Baia Mare 
şi Copşa Mică. Funcţionarea lor este dirijată de observa¬ 
toare meteorologice specializate, unde, pe lîngă analiza 
chimică a probelor de aer, se fac şi observaţii meteorologice 
asupra direcţiei şi a vitezei vîntului la sol şi în înălţime, 
precum şi asupra stabilităţii atmosferice. Programul de 
urmărire a calităţii aerului constă în măsurători asupra 
concentraţiei bioxidului de sulf şi a particulelor în sus¬ 
pensie (în general, medii pe 24 de ore), precum şi asupra 
depunerilor de pulberi; în unele puncte se determină con¬ 
ţinutul în metale grele (toxice) din particulele reţinute pe 
filtru şi din depuneri. 

în 1978 a fost înfiinţată o reţea de supraveghere a polu¬ 
ării aerului în Bucureşti, cu măsurători de concentraţie 
a S0 2 , pulberilor în suspensie, NO*, acidităţii totale şi 
plumbului, iar în 1984 a început să funcţioneze o reţea în 

zona oraşului Giurgiu, cu măsurători asupra concentraţiei 
clorului, acidului clorhidric, N0 2 , S0 2 şi particulelor in 
suspensie. 

Datele sînt stocate în banca de date de calitate a aeru¬ 
lui de la Centrul de Calcul Electronic al Consiliului Naţional 
al Apelor. Se emit informări lunare. 

Se află într-o fază foarte avansată pregătirile pentru 
extinderea supravegherii poluării aerului la scara întregii 
ţări, folosindu-se în acest scop reţeaua de oficii judeţene de 
gospodărire a apelor din cadrul Consiliului Naţional al 
Apelor. 

Ministerul Sănătăţii dispune de propria sa reţea de supra¬ 
veghere a calităţii aerului, profilată pe depistarea unor 
riscuri pentru sănătate în vederea supravegherii medicale 
diferenţiate a populaţiei. 

Reţeaua a fost înfiinţată în 1973 prin grija Institutului de 
Igienă şi Sănătate Publică. în 1987 ea a cuprins 84 de 
puncte de măsurare a concentraţiilor în aer a 16 substanţe 
poluante (medii pe 24 de ore), amplasate in 56 de localităţi; 
depunerile de pulberi au fost măsurate în 106 localităţi din 
ţară. Concentraţiile pulberilor în suspensie şi ale poluanţi¬ 
lor gazoşi se determină de către laboratoarele centrelor 
sanitaro-antiepidemice judeţene sau de laboratoarele de 
epidemiologie teritoriale după metode de analiză stan¬ 
dardizate, la fel ca şi cele aplicate în reţeaua Consiliului 
Naţional al Apelor. Conţinutul în metale toxice (Pb, Cr, 
Ni, Cd şi Mn) al pulberilor în suspensie se analizează la 
laboratoarele de specialitate ale Institutului de Igienă şi 
Sănătate Publică Bucureşti şi Cluj. 

Datele din întreaga reţea, centralizate la Institutul de 
Igienă şi Sănătate Publică Bucureşti şi prelucrate la Centrul 
de Calcul şi Statistică Sanitară al Ministerului Sănătăţii, 
se publică anual. în tabelul 7 se dau concentraţiile medii 
zilnice ale plumbului la Bucureşti în 1987. Se vede astfel 
că CMA (medie pe 24 de ore) pentru plumbul din aer, 
de 0,7 pg/m 3 , este depăşită de exemplu în zona Cotroceni 
în proporţie dc 10 — 20% (concentraţia este inferioară va¬ 
lorii de 0,7 ug/m 3 în 80 — 90% din timp). 

Alături de reţelele de supraveghere a poluării „de impact", 
funcţionează în România, din 1973, o reţea de supraveghere 
a poluării de fond, paite integrantă a reţelei la scară plane- 

Tabelul 7. Concentraţiile medii zilnice de Pb (pg/ni 3 ) în Municipiul Bucuroşii în anul 1987 
DISTRIBUŢIA CONCENTRAŢIILOR - PERCENTTI.E* 


Punctul 
dc control 

Nr. 

probe 

Min. 

10 

20 

30 

40 ' 

1 50 

60 

70 

80 

90 

95 

98 

Max. 

Zona 














Cotroceni 

251 

0.09 

0,23 

0,29 

0,33 

0,38 

0,45 

0,51 

0,56 

0,62 

0.75 

0,89 

1,02 

3,63 

Spiru Harct 

180 

0,12 

0,20 

0,22 

0,25 

0,27 

0,31 

9.33 

0,38 

0,50 

0,63 

0,82 

0,96 

1,48 

Semănătoarea 125 

0,09 

0,20 

0,25 

0,28 

0,31 

0,34 

0,40 

0,46 

0,54 

0,70 

0,84 

0,99 

1,74 

Policolor 

11 

0.25 

0,25 

0,27 

0,30 

0,42 

0.45 

0,61 

0,70 

1,18 

1.26 

1,26 

1,26 

1,35 

Automatica 

213 

0,00 

0,05 

0,10 

0,12 

0,15 

0,16 

0,17 

0,21 

0,25 

0,29 

0.33 

0,41 

0,68 

Inox 

99 

0,11 

0,15 

0,29 

0,31 

0,31 

0.46 

0.46 

0,58 

0,62 

0,93 

0,93 

1,04 

1,25 

Biofarin 

91 

0,00 

0,16 

0,21 

0,31 

0,32 

0.37 

0,46 

0,46 

0,56 

0,64 

0,77 

1,16 

1,32 

Acumulatorul 

96 

0,04 

3,04 

5,15 

8,10 11,2913,62 

18,44 

27,87 

36,58 

45,49 

61,34 

64,15 

90,43 


* Percentilă — v. cuantilă (nota de subsol de la pag. 55) 

Tabelul este reprodus după „Supravegherea calităţii aerului in principalele localităţi urbane din R. 
Voi. VIII — 1987, editat de Institutul de Igienă şi Sănătate Publică din Bucureşti. 


Media Dcv. 
aritm. std. 


0,48 0,26 

0,38 0,22 

0,41 0,23 

0,67 0,39 

0.18 0,10 
0,46 0,26 
0,42 0,23 

21,23 19,52 


S. România". 



tară. Reţeaua a fost modernizată în 1978 în cadrul Pro¬ 
gramului Naţiunilor Unite pentru Mediul înconjurător 
(UNEP) — Background Air Pollution Monitoring Network 
(BAPMoN); ea numără în prezent patru staţii situate în 
locuri ferite de poluarea locală şi anume la: Semenic, Fun¬ 
data, Stîna de Vale şi Rarău. Probele prelevate aici sînt 
expediate la Institutul de Meteorologie şi Hidrologie, unde 
se determină: concentraţia S0 2 şi a particulelor în suspensie, 
conţinutul în metale al aerosolilor şi al precipitaţiilor, pre¬ 
cum şi alţi cîţiva parametri fizico-chimici ai acestora. înce- 
pînd din 1979 datele sînt trimise periodic la centrele mondi¬ 
ale de colectare a datelor. 

în sfîrşit, din 1984 funcţionează o reţea de urmărire a 
precipitaţiilor acide, avînd drept scop depistarea aportu¬ 
lui precipitaţiilor la acidificarea solului şi a apelor de supra¬ 
faţă şi freatice. 


ÎN LOC DE ÎNCHEIERE 

într-o lucrare de proporţii modeste ca aceasta, nu şi-au 
găsit locul aspecte importante implicate în opera de amelio¬ 
rare a calităţii aerului. Acestea sînt tratate în lucrări de 
specialitate mai ample; este vorba de: aspectele tehno¬ 
logice ale unei potenţiale — şi aşteptate — industrii minim 
poluante; tehnici propriu-zise de purificare a aerului; aspecte 
instrumentale ale supravegherii calităţii aerului; efectele 
poluării atmosferei ş.a.m.d. Scopul a fost acela de a trece 
în revistă unele mijloace de cunoaştere a stării de poluare 
a atmosferei. 

Nu mai puţin importantă decît mijloacele de acţionare 
propriu-zise, cunoaşterea îi este indispensabilă decidentului 
pentru că îi pune la dispoziţie însăşi baza de decizie. Dar 
aceasta nu este unica ei şansă de a-şi afirma meritele. Cu¬ 
noaşterea mediului înconjurător şi a stării sale, cel puţin 
sub unele aspecte nu atît de strict tehnice, constituie deo¬ 
potrivă baza de informare a publicului. Dintr-un punct 
de vedere îngust pragmatic, putem spune că cu cît publicul 

este mai exact şi mai larg informat asupra a ceea ce ameninţă 
astăzi mediul înconjurător, cu atît este mai probabil să se 
găsească remedii. Intr-un sens asemănător dar plasîndu-ne 
mai aproape de sfera de preocupări a omului de ştiinţă, 
putem conta pe faptul că o informare cit mai completă, 
dezvăluind elemente de atractivitate, de care noua ştiinţă 
a mediului nu duce lipsă, are darul să capteze interesul 
unor specialişti din domenii conexe. 

Nu este însă vorba numai de remedii cerute specialistu¬ 
lui. Informarea publicului este menită să formeze iubitori 
ai mediului înconjurător. O mutaţie de optică în această 
privinţă s-a făcut remarcată încă de acum cîţiva ani. For¬ 
mula arogantă şi păgubitoare a „supunerii naturii" a fost 
părăsită în favoarea colaborării cu natura. Ceea ce înseamnă 
reinstaurarea respectului pentru ea şi, prin extensie, a res¬ 
pectului pentru mediu. Se pune doar întrebarea dacă această 
nouă concepţie a cîştigat adepţi în număr destul de mare 
pentru a-şi arăta şi eficacitatea. Iată o întrebare deloc lip¬ 
sită de sens. Pentru că, în primul rînd, mediul înconjură¬ 
tor nu este o problemă în exclusivitate a specialistului în 
ecologie; mediul nu îi este încredinţat acestuia „în custodie" 
ci este un bun al tuturor. Mult mai mulţi oameni decît 
s-ar putea crede la prima vedere dispun, într-o măsură mai 
mare sau mai mică, de „putere de decizie" în probleme de 
mediu. Trebuie doar ca ei să-şi exercite această putere în 
sensul cuvenit şi, bineînţeles, înainte de orice să fie con¬ 
ştienţi că se află în faţa unei opţiuni. Vom adăuga deci la 
imperativul informării publicului şi pe acela al educării. 

Dacă ne referim la industrie, trebuie să subliniem că 
integritatea mediului înconjurător este strîns legată nu 
numai de tehnologiile de care dispunem, poate deseori 
încă limitate ca posibilităţi; ea este legată şi de respecta¬ 
rea disciplinei tehnologice. Iată un exemplu. Un tehnolog 
exercitînd o funcţie de conducere trebuie să ştie, printre 
altele, că în atmosferă condiţiile de dispersie sînt mult mai 
reduse în timpul nopţii decît ziua. El trebuie să-şi pro¬ 
grameze acele operaţii tehnologice generatoare de poluare, 
care nu sînt legate cu stricteţe de momente fixe, astfel încît 
impactul asupra mediului să fie minim. A arde reziduuri 
în situaţii de calm atmosferic dacă operaţia poate fi amînată. 

sau a le arde în timpul nopţii „pentru că nu se vede" în¬ 
seamnă a nesocoti reguli elementare de păstrare a calităţii 
mediului. 

Dar conservarea mediului înconjurător este, nu în ulti¬ 
mul rînd, şi o problemă de estetică ecologică. Pentru că 
importanţa pe care o acordăm „aspectului" mediului — vizi¬ 
bil chiar şi pentru ochiul neînarmat cu aparat — aruncă 
lumină asupra atitudinii faţă de mediu în probleme de mai 
mare responsabilitate şi profunzime. 

Mediul înconjurător nu înseamnă numai marile platforme 
industriale, cu multele şi variatele lor emisii de substanţe 
toxice. El se află aici, în imediata noastră vecinătate. Mediul 
este şi strada, de curăţenia căreia depind deopotrivă satis¬ 
facţia (sau insatisfacţia) noastră estetică şi calitatea aerului 
pe care îl respirăm. 

Desigur, nu este lipsit de interes faptul că, aşa cum s-a 
observat, trăim într-o lume finită, cu materii prime în 
cantitate limitată; că procesul economic este un proces prin 
excelenţă entropie, deci inevitabil generator de deşeuri . . . 
Putem să medităm, cu zîmbetul pe buze, împreuna cu 
marele matematician care a fost Octav Onicescu, la legă¬ 
turile extraterestre, prin care „industria noastră va ieşi 
din corsetul acelor contradicţii interne marcate alarmant 
de fenomenul poluării la care era condamnată prin izolarea 
cosmică" . . . Dar să nu uităm că înainte de „soluţia radi¬ 
cală" avem la îndemînă foarte multe soluţii parţiale, încă 
nefructificate, desigur mai puţin spectaculoase, dar cu 
siguranţă benefice şi pe deasupra absolut obligatorii. Căci, 
în definitiv, respectul faţă de mediul înconjurător este 
respect pentru oameni. 



